Cijene ličnih dokumenata u BiH do kraja septembra ostaju iste, u pripremi novi Pravilnik - Klix.ba\n22.6.2016. u 15:41\nU međuvremenu je Ministarstvo civilnih poslova formiralo Radnu grupu s ciljem analize spornog višemilionskog ugovora koji je IDDEEA potpisala s kompanijom "Muhlbauer", koja je štampala dokumente za građane BiH. Radna grupa će na osnovu zaključaka analize tražiti od Vijeća ministara reviziju ili raskid ugovora s kompanijom "Muhlbauer".\nVijeće ministara BiH IDDEEA lični podaci\nKantonalni sud u Sarajevu raspisao potjernicu za Petkovićem zbog nedolazaka na ročište\n22.06.2016. u 15:45\nSastanak predstavnika Vlade TK i sindikata: Granski kolektivni ugovori za još tri oblasti


Osmoro povređeno u saobraćaju u Beogradu\n► Osmoro povređeno u saobraćaju u Beogradu\nU sedam saobraćajnih nezgoda koje su se tokom noći dogodile u Beogradu lakše je povređeno osmoro ljudi, rečeno je jutros u Hitnoj pomoći.\nPortparolka te službe Nada Macura rekla je agenciji Beta da je mladić (25) lakše povređen u udesu kod Plavog mosta dva časa posle ponoći, a da je trudnica (40) zbrinuta i prevezena na pregled u Ginekološko akušersku kliniku "Narodni front" posle saobraćajne nezgode u Ulici Mite Ružića oko 22 časa.\nMladić (25) i devojka (24) zbrinuti su na licu mesta nakon saobraćajne nezgode oko 21.40 na raskrsnici Bulevara Nikole Tesle i Mihajla Pupina, kao i žena koja je sinoć oko 21 čas na raskrsnici Majora Zorana Radosavljevića i Braće Smiljanić kolima upala u šaht.\nPešak, mladić (26), zadobio je višestruke lakše povrede kada je oboren u Bulevaru oslobođenja oko 20.35 zbog čega je posle ukazane pomoći prevezen u Urgentni centar, dok je žena (32) povređena u saobraćajnoj nezgodi u 20 časova posle čega je poslata neurohirurgu.\nMladić je zadobio lakše povrede kada je u Ulici Jurija Gagarina oko 19.25 pao s motora, dok je u 19.15 prijavljeno da je biciklista povređen na raskrsnici u Borči, ali lekarska ekipa ga nije zatekla na licu mesta.\nEkipa Hitne pomoći tokom noći intervenisala je 126 puta, od čega je 27 intervencija bilo na javnom mestu, dok su pomoć lekara tražili svi hronični bolesnici, a bilo je i dosta alkoholisanih ljudi.\nDvoje mrtvo, 22 povređeno u požaru u skijaškom centru u Francuskoj\nDvoje ljudi je poginulo a 22 je povređeno od kojih četvoro teže u požaru koji je izbio u francuskom skijaškom centru Kurševel, javili su danas francuski zvaničnici.\nAgencija za zaštitu životne sredine: Vazduh u Beogradu dobar do umereno zagađen\nDirektor Agencije za zaštitu životne sredine Filip Radović izjavio je danas da je vazduh u Beogradu dobar do umereno zagađen i da se ne može porediti sa onim u Pekingu.\nHitna pomoć: U dve saobrajne nesreće lakše povređene tri osobe\nProtekle noći tri osobe lakše su povređene u dve saobraćajne nesreće u Beogradu, rečeno je jutros agenciji Beta u službi Hitne pomoći.\nIstraživanje: SNS na 55 odsto, iznad cenzusa i Savez za Srbiju i SPS-JS\nUkoliko bi vanredni parlamentarni izbori bili održani naredne nedelje, Srpska napredna stranka (SNS) bi osvojila 55 odsto glasova, dok bi cenzus prešli i Savez za Srbiju koga bi podržalo 14 odsto građana i koalicija SPS-JS sa 12 odsto glasova, pokazuje poslednje istraživanje "Ipsos stratedžik marketinga" koje su prenele Večernje novosti od ponedeljka.\nPonoš: Međusobno uvažavanje svih aktera preduslov za uspeh protesta\nPotpredsednik Narodne stranke Zdravko Ponoš izjavio je da je međusobno uvažavanje svih aktera glavni preduslov za uspeh protesta koji su pokrenuti u Beogradu i drugim gradovima Srbije.\nĐilas: Nikoga nisam napao, opsovao sam jer su me vređali pred decom\nJedan od osnivača Saveza za Srbiju Dragan Đilas odbacio je večeras kao netačne navode levičarske organizacije Marks21 da je napao njihove aktiviste tokom subotnjeg protesta "Jedan od pet miliona" ali je priznao da ih je opsovao, navodeći da je to bila "ljudska reakcija" jer su ga kako je rekao "vređali pred decom".\nPredsednik Palau sutra sa državnim vrhom Srbije\nPredsednik pacifičke države Palau Tomi Esang Remenges sastaće se sutra u Beogradu sa predsednikom i premijerkom Srbije, Aleksandrom Vučićem i Anom Brnabić.\nAMSS upozorio vozače na maglu i moguću poledicu na putevima\nAuto-moto savez Srbije (AMSS) upozorio je večeras vozače na opasnost od leda i poledice na kolovozu kao i na gustu maglu koja na pojedinim deonicama smanjuje vidljivost.\nTači: Razmena teritorije sa Srbijom najbolji način za napredak ka EU i NATO\nPredsednik Kosova Hašim Tači vidi planove o razmeni teritorija sa Srbijom kao najbolji način za napredak u pristupanju EU i NATO.\nKrik: Pušteno na slobodu dve trećine od 140 uhapšenih u akciji policije\nDve trećine uhapšenih u prošlonedeljnoj akciji policije pušteno je na slobodu, a protiv više od trećine njih neće se voditi postupak, objavila je Mreža za istraživanje korupcije i kriminala (Krik).\nSutra pretežno oblačno i uglavnom suvo\nU Srbiji će sutra biti pretežno oblačno i uglavnom suvo vreme, samo se ponegde, uglavnom u brdsko-planinskim predelima, očekuje provejavanje slabog snega, dok je na istoku i jugoistoku moguća i kratkotrajna kiša, saopštio je Republički hidrometeorološki zavod.\nSzS: Građani očekuju da predstavimo plan, prihvatamo tu odgovornost\nSavez za Srbiju (SZS) saopštio je danas da podržava građanske proteste od samog početka i da su oni autentičan izraz građanskog nezadovoljstva načinom na koji aktuelna vlast vodi Srbiju.\nSeljaci prodaju stoku da bi mogli da preregistruju oružje\nMeštani kuršumlijskih sela revoltirani su zbog obaveze zamene oružanih listova novim biometrijskim, jer im je, kakao navode, skupo i nemaju sredstava da to plate.\nSociolog Hajrić: Srbiji potrebne jake institucije koje će ograničavati vladajuću garnituru\nSociolog Dario Hajrić izjavio je danas da su društvu u Srbiji potrebne jake institucije, koje će ograničavati vladajuću garnituru, a ne jak vođa.


Preminuo radnik povređen u požaru u Lučanima - 16.07.2017, Sputnik Srbija\nRadnik fabrike „Milan Blagojević — namenska“, M. I. (1962), teško povređen u požaru tehnološkog otpada koji se desio pre dva dana u fabrici u Lučanima... 16.07.2017, Sputnik Srbija\n17:45 16.07.2017 (Osveženo: 13:21 21.09.2021)\nMinistar odbrane Aleksandar Vulin izrazio je najdublje saučešće porodici preminulog radnika. Saučešće porodici izjavio je i načelnik Generalštaba Vojske Srbije general Ljubiša Diković.\nMinistar Vulin je ranije danas obišao mesto nesreće u fabrici u Lučanima i razgovarao sa predstavnicima komisije koja se bavi utvrđivanjem uzroka i okolnosti ove nesreće, navodi se u saopštenju.\nMinistar odbrane je danas naredio i da se izvrši vanredni inspekcijski nadzor u svim fabrikama odbrambene industrije i nadzor mera protivpožarne i bezbednosne zaštite na radu. On se potom sastao sa rukovodstvom fabrike i predstavnicima sindikata.\nSastanku su prisustvovali i državni sekretar u Ministarstvu odbrane Aleksandar Živković, v.d. pomoćnika ministra odbrane za materijalne resurse Nenad Miloradović, načelnik Uprave za odbrambene tehnologije general-major Bojan Zrnić i direktor fabrike „Milan Blagojević — namenska“ Radoš Milovanović.


Ruska vojska počinje rekonstrukciju 100 aerodroma - Sputnjik Srbija\n19:17 16 Septembar 2019\n11:22 26.04.2019 (osveženo 11:34 26.04.2019) Preuzmite kraći link\nMinistarstvo odbrane Rusije počinje veliku rekonstrukciju aerodroma radi operativnije primene avijacije i njene bezbedne eksploatacije, saopštio je ministar odbrane Sergej Šojgu.\n„U ovom trenutku Ministarstvo odbrane priprema projekat plana rekonstrukcije i remonta 106 aerodroma. Dalji razvoj aerodromske mreže Oružanih snaga Rusije će omogućiti operativniju primenu avijacije i njenu bezbednu eksploataciju“, rekao je Šojgu na sednici Ministarstva odbrane.\nIzmeđu ostalog, planiran je remont više od 14 miliona kvadratnih metara veštačke podloge aerodroma.\nOsim toga, biće izgrađeno više do 700 objekata za kontrolu leta, energosnabdevanje i remont aviona i biće napravljena infrastruktura za perspektivne avio-komplekse.\nTi radovi se izvode u okviru plana koji treba da bude realizovan do 2028. godine, naglasio je ruski ministar.


Vladimir Putin, Emanuel Makron i Angela Merkel založili su se za "nastavak ulaganja zajedničkih napora" u uspostavljanju prekida vatre u Siriji i dogovorili su se da pojačaju razmenu informacija o tome, saopštio je Kremlj.\nPredsednici Rusije i Francuske i nemačka kancelarka naglasili su značaj "nastavka zajedničkih napora u primeni što je pre moguće" rezolucije Saveta bezbenodsti UN o primirju, dodaje se u saopštenju Kremlja, javila je agencija Frans pres.\nJelisejska palata saopštila je ranije danas da narednih sati i dana treba biti "izuzetno obazriv kako bi primirje bilo konkretno poštovano" i dodala da sve zemlje treba da učestvuju u tome, prvenstveno zemlje sponzori mirovnih pregovora u Astani, a to su Rusija, Turska i Iran.\nSavet bezbednosti UN sinoć je usvojio rezoluciju u kojoj se zahteva neposredan prekid vatre od 30 dana kako bi bili evakuisani civili i povredjeni, i dostavljena humanitarna pomoć.\nU međuvremenu, opoziciona Sirijska opservatorija za ljudska prava saopštila je da su danas nastavljeni sukobi u istočnoj Guti, pobunjeničkoj enklavi u blizini Damaska gde je za nekoliko dana stradalo više od 500 civila.


interpol - Stranica 7 od 8 - Dnevni list Danas\nPočetna » interpol » Page 7\nPostojao zajednički plan za prijem Kosova u Interol\nAmerički kongresmen Eliot Engel izjavio je da su SAD imale zajednički plan sa Rusijom i Kinom o prijemu Kosova u Interpol, ali da je Vašington prevaren, navode danas prištinski mediji.\nPalestina i Solomonska ostrva nove članice Interpola\nPalestina i Solomonska ostrva postale su danas 191. i 192. članica Interpola na Generalnoj skupštini te organizacije u Pekingu, saopštila je medijska služba te međunarodne organizacije dodajući da su one obezbedile glasove dve trećine članica.\nStefanović: Zajedno protiv terorizma\ninistar unutrašnjih poslova Nebojša Stefanović poručio je danas, po završetku zasedanja Generalne skupštine Interpola, da će Srbija u okviru Interpola nastaviti da sarađuje sa svim državama sveta u snažnim naporima da pobedimo terororizam, organizovani kriminal i svaki vid ugrožavanja bezbednosti građana.\nPrištinske vlasti očekuju Kosovo u Interpolu ove godine\nVlasti u Prištini se nadaju da će Kosovo ove godine postati član Interpola, pošto lobiraju kod svih uticajnih država, navode danas prištinski mediji.\nOdlaganje prijema Kosova u Interpol za sledeću godinu?\nPrijem Kosova u Interpol mogao bi da bude odložen za iduću godinu na zahtev nekoliko zemalja, piše danas prištinski dnevnik Koha Ditore, pozivajući se na vršioca dužnosti ministra inostranih poslova Emanuela Demaja.\nHiseni: Inicijativa za učlanjenje Kosova u Interpol\nTehnička Vlada Kosova je na današnjem sastanku usvojila inicijativu o učlanjenju Kosova u Interpol.\nMinistri o članstvu Kosova u Interpolu\nMinistri spoljnih i unutrašnjih poslova Srbije Ivica Dačić i Nebojša Stefanović razgovarali su danas o koordiniranim naporima na suprotstavljanju nastojanjima Kosova da postane član Interpola.\nMogućnost da Kosovo postane članica Interpola podelila je javnost ali i političku scenu.\nPiše: L. V. 28. 7. 2017.\nPiše: L. V. 27. 7. 2017.\nInterpol razmatra prijem Kosova\nGeneralna skupština Interpola će na zasedanju koje će biti održano u Pekingu od 26. do 29. septembra razmatrati zahtev Kosova za prijem u punopravno članstvo, preneli su danas prištinski mediji.\nPoternica za Milošem Marovićem\nKancelarija Interpola u Podgorici raspisala je poternicu za Milošem Marovićem, sinom bivšeg visokog funkcionera Svetozara Marovića, kako bi u Crnoj Gori izdržavao jednogodišnju kaznu zatvora na koju je osuđen zbog malverzacija sa opštinskim zemljištem, objavila je današnja Pobjeda.


Predstavljen Vodič za investitore u elektroenergetskom sektoru u BiH - Zenicablog\nPredstavljen Vodič za investitore u elektroenergetskom sektoru u BiH – Nakon višegodišnje analize i rada ekspertske grupe USAID projekta Investiranje u sektor energije, Vodič za investitore u elektroenergetskom sektoru u BiH zvanično je predstavljen večeras u Sarajevu.\nPrvi vodič ovog tipa u BiH investitorima pruža sve potrebne informacije o procesu izgradnje elektroenergetskog objekta u BiH te sadrži šematske prikaze toka postupka izdavanja različitih dozvola.\nOsnovna namjena Vodiča je da olakša novim (i postojećim) investitorima snalaženje u kompleksnom upravnom sistemu izdavanja dozvola zbog kojeg je u ovom trenutku za izgradnju elektroenergetskog objekta u BiH u prosjeku potrebno 20 dozvola u 100 koraka za čije ishodovanje je potrebno barem dvije, a u praksi često i više od pet godina.\n“Analiziranjem elektroenergetskog sektora u BiH shvatili smo da postoji ogroman potencijal, ali i veoma malo interesovanje investitora. Jedan od ključnih razloga je i nedostatak informacija o cjelokupnom procesu ishodovanja dozvola. Vjerujemo da će objava ovog Vodiča ohrabriti investitore da ulože u projekte u Bosni i Hercegovini“, naveo je Boegel te dodao da se i pored objave Vodiča, neophodno posvetiti i pojednostavljivanju procesa ishodovanja dozvola.\nTagovibih biznis ekonomija elektro elektroenergetski sektor energija ljudi projekat razvijanje sektor usaid vodic Vodič za investitore


Uvek imate bojazan pred ubacivanje Vaše omiljene majice u sušilicu. Uz pomoć AquaWave® tehnologije više ne morate da brinete. Specijalno dizajnirana šema bubnja uz pomoć lopatica okreće veš nežno poput talasa, pa se Vaša odeća glatko kreće u bubnju. Na taj način su performanse sušenja poboljšane a nošenje omiljene majice na duži period osigurano.\nOptiSense® tehnologija na Vašoj Beko sušilici optimizuje ciklus sušenja pa ne morate da pogađate kada će veš biti spreman. 3 pametna senzora Vam daju da odaberete željeni nivo suvoće i zaustavite sušilicu čim je on postignut. Manje ili više suvo, Vaša želja je za nas zapovest.\nBeko EcoGentle™ tehnologija znači da možete da osušite odeću, a da joj ne oštećujete boju ili potrošite ogromnu količinu struje. Pomoću energetske klase A+++ -10% mašina štedi 73% energije u odnosu na ventilacione ili kondenzatorske* mašine sa C rejtingom. Sušenje na niskoj temperaturi (60°C uz pomoć EcoGentle™ toplotne pumpe umesto 110°C uz pomoć kondenzatora) je mnogo nežnije prema Vašoj odeći. Kada bi Vaša odeća mogla da govori, sigurni smo da bi Vam se zahvalila na tome.*Rezultati testova u WD fabrici


Tokio: Stepen pripravnosti na "crvenom nivou" zbog virusa korona\nTokio je povisio stepen pripravnosti od koronavirusa na najviši “crveni nivo'”, alarmiran nedavnim rekordnim rastom zaraza, dok je guvernerka Yuriko Koike opisala situaciju u kao “prilično tešku”.\nPonovno pojavljivanje epidemije u Tokiju moglo bi dovesti do pojačanog pritiska na tvorce politike da dodatno uvedu ograničenja trećoj ekonomiji svijeta, za koju analitičari tvrde da se umanjuje najbržim tempom u više decenija u ovoj fiskalnoj godini zahvaljujući pandemiji.\n“Stopa zaraze u Tokiju na crvenom je nivou, najvišem od četiri nivoa pripravnosti u sistemu uzbune u japanskoj prijestonici”, saopćila je Koike, koja je upozorila tokom dana da će stopa zaraze nadmašiti vrhunac.\nOna je obećala da će vlasti povećati broj testiranja na virus korištenjem opreme s univerziteta.\nStrahujući od drugog vala zaraze i širenja izvan prijestonice, opozicioni poslanici i korisnici društvenih mreža zatražili su od centralne vlade da ukine veliku kampanju pomoći nazvanu „Putujte u“ koja ima za cilj ojačati domaći turizam.\nČelnici nekih ruralnih sredina tvrde da bi, potaknuta kampanjom, putovanja u i iz visoko rizičnih regija kao što je Tokio mogla dovesti do masovnih lokalnih transmisija virusa.\nPojavili su se izvještaji u lokalnim medijima da je od građana Tokija zatraženo da ostanu podalje od roditelja i rodbine koji žive u ruralnim sredinama koje su javile o manjem broju slučajeva, prenosi Reuters.\nTags\t#Covid-19\t#Tokio


Tanjug 27. januara 2020. 18:30\nBERLIN – Specijalni izaslanik američkog predsednika Ričard Grenel izjavio je večeras za Tanjug da Pismo o namerama o uspostavljanju železničke linije između Srbije i tzv. Kosova može da se očekuje već sledeće sedmice, ili ubrzo posle toga.\n„Napravili smo dobar napredak jutros u pravcu potpisivanja Pisma o namerama o saradnji u oblasti zeleznica“, rekao jej Grenel.\n„Radićemo na tome da se Pismo o namerama završi sledece nedelje ili ubrzo posle toga“, precizirao je Grenel i dodao da će se konsultacije sa stručnjacima na obe strane odvijati preko i-mejla.\nObnova železničke pruge između Beograda i Prištine, nastavak je dogovora o ponovnom uspostavljajnju avio saobracaja između ta dva grada, nakon 21 godine, podsećaju u ambasadi SAD u Berlinu, gde je ambasador Grenel danas rukovodio sastankom.


Razlog urušavanja zida Zelene pijace još uvek nepoznat\nUrušavanje zida Zelene pijace "Centar" uzburkalo je kragujevačku, ali i širu javnost početkom jula. Objektu iz 1929. godine namenjena je potpuna rekonstrukcija do kraja zime 2021. godine, ali se već u sedmoj nedelji rada dogodilo nešto nepredviđeno izvođaču radova, konzorcijumu firmi Euro Domus iz Beograda (osnovane 1992), Maksim gradnja iz Subotice (2007) i Potens perforacija iz Požege (1999).\nKao da samo urušavanje nije bilo dovoljno neugodno, usledio je i incident koji je priredio jedan od predstavnika izvođača radova, ometajući snimanje reportera N1 iz Kragujevca Milana Nikića.\nNa pitanje kada i zašto je došlo do urušavanja zida ove pijace, iz JKP Šumadija smo dobili odgovor da se to dogodilo 6. jula u 11 časova i 15 minuta, "tokom izvođenja radovi na izradi kampada koje imaju za cilj ojačavanje postojećeg temelja. Urušio se deo zida nakon izrade kampada, tj. dodatnog ojačavanja zida", pojašnjavaju u ovom preduzeću.\n- Radovi su izvođeni u skladu sa projektno tehničkom dokumentacijom na koju je dobijeno odobrenje za izvođenje radova od strane nadležnog organa i u skladu sa tehnologijom gradnje definisanom projektom. Razlog zbog koga je došlo do urušavanje, biće utvrđen u narednom periodu od strane nadležnih institucija. U ovom trenutku nemamo informaciju o tome, navedeno je u odgovoru.\nUpitani šta su ovim povodom preduzeli, u JKP Šumadija odgovaraju da su poslove vršenja stručno tehničkog nadzora poverili Gradskoj upravi za razvoj, sa kojom je, u saradnji sa izvođačima radova, angažovan stručnjak sa Građevinskog fakulteta u Beogradu - sa katedre za građevinsku geotehniku, kako bi našli najbezbednije i najracionalnije rešenje za završetak ovog projekta.\nPošto su potpisanim ugovorom predviđene kaznene mere, iz Šumadije nam je potvrđeno da sledi naknada štete - "izvođač radova je prihvatio kao svoju obavezu izgradnju porušenog zida u prvobitno stanje". JKP Šumadija do sada nije sarađivalo ni sa jednim predstavnikom iz pomenutog konzorcijuma izvođača.\nPostupak izbora izvođača radova sprovela je Gradska uprava za javne nabavke, a nadzor nad rekonstrukcijom objekta vrši Gradska uprava za razvoj.\nIzvođenje radova se deli u tri celine, i to:\ncelina 1 - izgradnja nadstrešnice sa prodajnim platoom, čija je ukupna vrednost 113.871.049 dinara\ncelina 2 - rekonstrukcija, adaptacija i sanacija matičnog objekta, što košta 82.862.189 dinara\ncelina 3 - izgradnja podzemne garaže u vrednosti od 96.264.761 dinara.\nSveukupna cena izgradnje podzemne garaže, izgradnje rekonstrukcije matičnog objekta i izgradnja nadstrešnice je 292.998.000 dinara.\nRok za završetak rekonstrukcije je 210 radnih dana od dana uvođenja u posao, neradnim danom se smatraju nedelja i dani koji nisu povoljni za gradnju usled uticaja vremenskih uslova. Izvođač je uveden u posao 22. maja 2020. godine, navedeno je na kraju odgovora koje je JKP Šumadija uputilo portalu Prviprvinaskali.com.\nGrubom računicom, do kraja godine biće oko 160 radnih dana, sa još 50-ak dana rada u narednoj godini, pijaca bi trebalo da bude rekonstruisana do kraja marta 2021. godine, ako se dalji poslovi odvijaju po planu.\nPored rekonstrukcije matične zgrade i uređenja platoa, biće izgrađena podzemna garaža sa 53 mesta za parkiranje i nadstrešnice sa izdvojenim mlečnim paviljonima, objavljeno je na sajtu Grada Kragujevca.\nPodsećamo, Zelena pijaca "Centar", površine 1.442m², zauzima najreprezentativniji prostor starog gradskog jezgra i predstavlja vredno arhitektonsko nasleđe. Zato je proglašena kulturnim dobrom grada Kragujevca.


Humanitarna akcija "Doniraj obrok" - Volim Novi Sad\nHumanitarna akcija “Doniraj obrok”\nU želji da se i u novonastalim okolnostima neguje zajedništvo, Međunarodna komora mladih aktivnih građana “JCI Novi Sad” pokrenula je humanitarnu akciju „Doniraj obrok“, čija je ideja da se pruži pomoć onima koje je vanredna situacija, izazvana pandemijom koronavirusa, najviše pogodila.\nAkcija „Doniraj obrok“ omogućava da se uplatom od 300 dinara jednoj osobi obezbedi obrok. Moguće je pokloniti jedan ili više obroka uplatom željenog iznosa na dinarski račun Međunarodne komore „JCI Novi Sad“. Broj računa je 340-0000000027416-35 (Erste Banka AD Novi Sad), a svrha uplate “Humanitarna akcija Doniraj obrok”. Komora mladih „JCI Novi Sad“ novac će proslediti restoranima, koji će napraviti izbor i obroke dostavljati gde su najpotrebniji.\nAkcija ujedno pomaže da se sačuvaju poslovi zaposlenima u ugostiteljstvu bez kojih poklon ne bi bio moguć, te su je lokalni ugostitelji podržali navedenim simboličnim cenama obroka, a partnerske kurirske službe obroke će besplatno odnositi na kućnu adresu, čak i tokom trajawa policijskog časa.\nRestorani koji žele da se uključe u akciju ili da poklone određeni broj besplatnih obroka, mogu kontaktirati „JCI Novi Sad“ putem imejl-adrese novisad@rs.jci.cc.\nSve informacije o humanitarnoj akciji moguće je pronaći na „Fejsbuk“ stranici „JCI Novi Sad“ ili sajtu.\nPrethodno Super Komša zvao EXIT i Marka Louisa da mu završe pesmu i spot za glavnu binu!\nSledeće „SERBIA FASHION WEEK“ DONIRAO ZAŠTITNE PRSLUKE NOVOSADSKOM CRVENOM KRSTU


OGLASIO SE NEBOJŠA ŽUGIĆ: Arena sport kanali ZA SVE | Najnovije vesti - Srbija danas\n24.01.2020. • 12:57 Srbija Danas\nPoziv na razmenu sportskog zadržaja.\nPovodom višednevnih spekulacija na temu razmene sportskog sadržaja između dva najveća emitera u Srbiji, svoje viđenje iznela je i televizija Arena sport. Televizije Sport klub i Arena sport zadužene su za plasiranje najatraktivnijih i najvažnijih sportskih sadržaja u našoj zemlji, ali je još uvek teško u ponudi velikog broja kablovskih operatera ove dve televizije „pronaći“ u istom paketu.\nTim povodom korisnicima širom Srbije obratio se i generalni direktor HD Win-a, gospodin Nebojša Žugić.\nMi želimo da Zvezdu i Partizan u Srbiji preko Arene sport gleda cela Srbija, kao i što želimo da u utakmicama naših NBA košarkaša uživa veći broj korisnika. Uvek smo se borili za što veću vidljivost i popularizaciju srpskog sporta - istakao je Nebojša Žugić i dodao da njegove reči potvrđuje i izuzetna saradnja sa terestrijalnim partnerima, RTS, O2, kroz koju Arena sport omogućavai njihovim korisnicima dauživo gledaju najznačanije sportske događaje od kojih se neki mogu okarakteristati kao događaji od velikog nacionalnog interesa.\n- Što se navoda iz SBB-a tiče odgovorno i sa sigurnošću tvrdim da od njih nikada nismo dobili zahtev za ponudu da u njihove pakete uvrste i programe Arene sport. Da jesu, sigurno bismo prihvatili poziv za razgovor i dogovor, kao što sarađujemo sa svim drugim operaterima u Srbiji i regionu, uključujući i Telemach u Bosni i Hercegovini koji je deo United Media grupe. Međutim, takvog poziva sa njihove strane nikada nije bilo. Ovom prilikom ih pozivam, ako iskreno žele saradnju, da nam se obrate i da pokušamo zajedno da postignemo dogovor za dobrobit svih ljubitelja sporta u našoj zemlji – zaključio je direktor Arena sport, Nebojša Žugić.\nNebojša Žugić TV Arena sport SBB


Koliko koštaju raznorazne kazne i prekršaji\nTema: Koliko koštaju raznorazne kazne i prekršaji\n22.08.2013., 13:03 #1\nMislim da ne postoji bolja rečenica od one "Ne sme se mokriti sa nodvožnjaka" za ove informacije...ali muka svakog natera na svašta. Kako muka natera nas, tako i policija i komunalana plocija mogu da nateraju nas, tj da udare tamo gde najviše boli...po novčaniku. Evo spisak koliko koja kazna košta, i šta se uopšte podvodi pod prekršaje na javnom mestu\n22.08.2013., 14:06 #2\nRe: Koliko koštaju raznorazne kazne i prekršaji\n"Ako zbog švercovanja u gradskom prevozu putnik odbije da komunalnom policajcu pokaže ličnu kartu, može biti kažnjen od 10.000 do 50.000 dinara. Koliko građana uvek nosi ličnu kartu? U slučaju da je nemaju kad im je zatraži ovlašćeno službeno lice, sledi kazna od 5.000 dinara."\nPa jednostavno kazes da nemas i prodjes sa "samo" 5k umesto 10-50k?\n22.08.2013., 21:42 #3\npazi debile voznja bez dozvole 14 poena,kojih poena kad nema dozvolu\n22.08.2013., 21:51 #4\nSledi,samo ukoliko je punoletnu osobu zatekao jedini onaj ko može da ga legitimiše sa,a to je policajac.\n22.08.2013., 22:38 #5\nVidim da je poskupeo smeštaj u zatvorima....\nRanije si za(rad) 50.000 mog'o da odmaraš 50 dana\n22.08.2013., 23:17 #6\nOvo je upis zivi...


Pucnjava u školi na Krimu, učenik ubio 19 osoba\nEkipe hitne pomoći na mestu napada u krimskom gradu Kerču\nNajmanje 19 osoba je ubijeno, a desetine povređene u pucnjavi u jednoj školi na Krimu, saopštili su ruski zvaničnici.\nNapadač, identifikovan kao 18-godišnji Vladislav Rosljakov otvorio je vatru na učenike Politehničke škole u gradu Kerč, a zatim izvršio samoubistvo, naveli su istražitelji. Saopšteno je i da je tokom napada aktivirana eksplozivna naprava u školskoj kafiteriji.\nMeđu ličnim stvarima osumnjičenog kasnije je pronađena i druga eksplozivna naprava, koja je deaktivirana, prenela je novinska agencija RIA, pozivajući se na izjave zvaničnika.\nJoš nije poznat motiv za napad, koji je sličan masovnim pucnjavama koje su izvršili učenici u američkim školama.\nVeliki broj žrtava su učenici, koji su imali prostrelne i rane od šrapnela.\nRusija je anektirala Krim 2014. godine, što je dovelo do međunarodne osude i zapadnih sankcija, ali u tom regionu od tada nije bilo većeg nasilja.\nUčenici i osoblje škole opisivali su haotične scene posle napada koji je, kako su saopštili, počeo eksplozijom, posle čega je usledila pucnjava.\nRuski predsednik Vladimir Putin rekao je tokom susreta sa egipatskim predsednikom u Sočiju, da će "motivi za napad biti pažljivo istraženi".\n"Tela dece svugde"\nDirektorka škola Olga Grebenjikova rekla je da je po ulasku u zgradu, posle napada zatekla "tela dece svugde".\n"Ušli su pet ili deset minuta nakon što sam izašla. Razneli su sve u hodniku, letelo je staklo. Zatim su bacali neku vrstu eksploziva, i popeli se na drugi sprat sa puškama, otvorili vrata kancelarije i ubili sve koje su zatekli", kazala je Grebenjikova za krimske medije.\nUbrzo nakon napada, ruski zvaničnici saopštili su da istražuju da li je reč o terorizmu, dok su se na mestu napada mogla videti i oklopna vozila. Međutim Ruski istražni komitet, saopštio je kasnije da nije reč o terorizmu, već o masovnom ubistvu.\nAnastasija Jenšina, 15-godišnja učenica, kaže da je bila u toaletu na prizemlju, kada je čula eksploziju.\n"Izašla sam i svugde su bili prašina i dim, nisam mogla da razumem šta se događa. Svi su počeli da trče, rekli su nam da napustimo zgradu. Videla sam jednu devojčicu kako leži, zid je bio prekriven krvlju. Zatim su svi počeli da se penju preko ograde, a eksplozije su još odjekivale", navela je Jenšina za agenciju Rojters.\nJoš jedan učenik, Sergej, rekao je da je napuštao zgradu kad je odjeknula prva eksplozija, a da ih je bilo još više kasnije.


RTS :: "Odbio bih Trampa ako bi naredio nezakoniti nuklearni scenario"\nSvet "Odbio bih Trampa ako bi naredio nezakoniti nuklearni scenario"\nsubota, 18. nov 2017, 21:11 -> 21:52\nVrhovni komandant američkih nuklearnih snaga Džon Hajten izjavio je da ne bi poslušao predsednika SAD Donalda Trampa ako naredi "nezakonitu" upotrebu nuklearnog oružja.\nHajten, komandant američke strateške komande (Stratkom) rekao je na Međunarodnom bezbednosnom forumu u Halifaksu da je mnogo razmišljao o tome šta bi uradio ako bi dobio takvo naređenje.\n"Neki ljudi misle da smo glupi. Mi nismo glupi. Mislimo puno o takvim stvarima. Kad imate ovakvu odgovornost, kako da ne mislite o tome?", odgovorio je Hajten na pitanje o takvom scenariju.\nSi-Bi-Es njuz navodi da je Hajten, koji je odgovoran za američki nuklearni arsenal, objasnio proces koji bi usledio posle takve komande.\n"Kao komandant Stratkoma ja savetujem predsednika, on će mi reći šta da radim. A ako je to nezakonito, šta će se desiti? Reći ću: 'Gospodine predsedniče, to je nezakonito'. I šta će on uraditi? Upitaće, 'šta bi bilo legalno?' I izaći ćemo sa opcijama, sa kombinovanim kapacitetima kao odgovor na svaku situaciju i to tako funkcioniše. Nije tako komplikovano", objasnio je Hajten.\nDodao je da je razmatranje scenarija za reagovanja u slučaju nezakonitog naređenja standardna praksa.\n"Ako izvršite nezakonito naređenje, idete u zatvor. Mogli biste ostatak života da provedete u zatvoru", rekao je Hajten.\nPentagon nije odmah odgovorio na zahtev da komentariše Hajtenovu izjavu, navodi Rojters.\n(nedelja, 19. nov 2017, 02:08)\nUspavljije protivnike...pricama o zakonu\n(subota, 18. nov 2017, 23:00)\nA ja mislio da predsjednik SAD-a to odredjuje i odradjuje sa ''kofercetom'' i crvenim dugmetom? Bar su nas tako ucili Holivud i mediji.\n(subota, 18. nov 2017, 22:15)\nMa kakav vas nuklearni rat spopao sve te vase lazi i bajke ha ha ha\nAjde nek mi neko samo od vas kaze dali bi voleo da izgubi tako prelepe plaze i lep zivot koji za sad tamo vode oni koji su bogati nemislim na normalan i jadan narod,zar mislite da bi milijarderi voleli da zive narednih 20 generacija i vise pod zemljom u nekim bunkerima ??? Grdno se varate sve same pretnje i lazi pucanje iz prazne puske ma ko to bio sve same price i natezanje neke teme koja nikada nece biti primenjena jel i sami znaju da je to totalni kraj za citavo covecanstvo .Neratuje se danas kao nekada davno sa motkama danas svako ima svoj adekvatan odgovor na silu se odgovara sa silom drzave se udruzuju pa je pretnja manja jel znaju sta moze iz toga da proistekne pa se svi drze nekog kodeksa do neke linije i tu je stop.Danas je glupo o tome pricati pa cak i razmisljati jer tacno znaju da se nemogu odbraniti od svih nuklearnih raketa kako Amerika tako i Rusija i Kina i Francuska ma sve one koje misle da mogu nekom da prete upravo prete sami svom unistenju.\n(subota, 18. nov 2017, 22:00)\nOvaj misli da smo svi mi infantilni pa da nas poduči. Naravno da bi odbio. Savetovao bi ga da nađe nekakvo opravdanje da baci bombu a ne probudio se ujutru pa hajde da bombardujem Rusiju, Severnu Koreju, Kinu kako on očigledno želi da predstavi Trampa..\nKoliko ovo ludilo imamo bombe pa nećemo da počnemo rat uopšte može da traje?


Ilić: "Šandong haj-spid" gradi deo Koridora 11\nMinistarstvo građevine i urbanizma trebalo bi u sredu da potpiše predugovor za gradnju autoputa od Obrenovca do Uba i od Lajkovca do Ljiga sa jednom od najvećih građevinskih kompanija Kine "Šandong haj-spid", najavio je u utorak ministar Velimir Ilić. Po njegovim rečima, deonica budućeg autoputa prema Crnoj\nMinistarstvo građevine i urbanizma trebalo bi u sredu da potpiše predugovor za gradnju autoputa od Obrenovca do Uba i od Lajkovca do Ljiga sa jednom od najvećih građevinskih kompanija Kine "Šandong haj-spid", najavio je u utorak ministar Velimir Ilić.\nPo njegovim rečima, deonica budućeg autoputa prema Crnoj Gori od Obrenovca do Ljiga je spremna za gradnju i ostalo je samo da se potpiše predugovor i preda Eksim banci Kine koja će finansirati radove.\nIlić je naveo da će se autoput od takozvanog Kineskog mosta u Beogradu do Obrenovca najverovatnije graditi javno-privatnim partnerstvom i da je to već "izdogovarano" takođe sa Kinezima.\nGeneralni direktor "Šandong haj-spida" Meng Jan je ranije izjavio Tanjugu da je ta kompanija zainteresovana za koncesionu gradnju autoputa od Beograda do Obrenovca, uz povoljan državni kredit Kine, kao i ostalih deonica Koridora 11 i regionalnog autoputa Pojate-Preljina. Jedan od najpoznatijih gradjevinskih poduhvata kompanije "Šandong haj-spid" je izgradnja najdužeg mosta na svetu od 42 kilometra.\nSledeća ⇨ Saradnja sa Kinom\nPrethodna ⇦ Vlada Srbije pojednostavljuje postojeći vizni režim za kineske turiste


Serija onlajn predavanja u organizaciji OSS-a izazvala je veliku pažnju, a ona se nastavlja i po ukidanju vanrednog stanja.\nNaime, selektori muške juniorske i muške pionirske reprezentacije, Boško Mačužić i Strahinja Kozić, održaće u četvrtak, 7. maja, u 18 časova po srednjeevropskom vremenu onlajn predavanje na teme "Analiza osnovnih grešaka kod igrača kadetskog i juniorskog uzrasta" i "Osvrt na rad sa ponirskom reprezentacijom Srbije i greške specifične za taj uzrast".\nTo je samo jedno u nizu predavanja koje je OSS spremio u poslednja dva meseca, a prethodno je, prvi put u istoriji, naša kuća odbojke zajednički organizovala i realizovala jedno takvo predavanje (vebinar) sa drugom nacionalnom odbojkaškom federacijom.\nBilo je to sa Savezom odbojkaških trenera Grčke, za koje je ovo takođe bio jedinstven poduhvat. Tije Santana, brazilski stručnjak i trener grčkih selekcija u odbojci na pesku, održao je predavanje na temu "Savremeni pravci u odbojci na pesku na vrhunskom nivou". U drugom delu seminara fokus je bio na zaista odličnim pitanjima naših trenera i veoma vrednim odgovorima i korisnim savetima koji su se mogli čuti od trenera Santane, koji je i sam pohvalio interesovanje i kvalitet pitanja koja je dobijao od naših stručnjaka.\nLive Streaming Σ.Ε.Π.ΠΕ: 4ο ΔΙΑΔΥΚΤΙΑΚΟ ΣΕΜΙΝΑΡΙΟ ΤΟΥ ΣΕΠΠΕ\nPre toga, na društvenim mrežama, OSS je obavio razgovor sa najboljim odbojkašem Evrope, Urošem Kovačevićem.\nInterview with Uroš Kovačević (ENGLISH SUBTITLES!) / Dolazimo vam u goste sa Urošem Kovačevićem\nOn je tom prilikom "otvorio dušu" i pričao o karijeri, uspesima, greškama koje je pravio, o reprezentaciji, ali i o aktuelnostima vezanim za trenutnu situaciju, kao i tome gde će igrati sledeće sezone.


Italijani dobili "COVID-19 aerodromom s pet zvjezdica"\nLjudi željni putovanja širom svijeta Italiju možda ne smatraju najsigurnijom destinacijom, ali rimski aerodrom Fiumicino postao je prvi aerodrom u svijetu koji je proglašen “COVID-19 aerodromom s pet zvjezdica”.\nOvu nagradu rimskom aerodromu dodijelio je Skytrax, međunarodna kompanija za rejting aerodroma. Iako je Skytrax najpoznatiji po godišnjoj ljestvici najboljih svjetskih aerodroma, globalna kriza koronavirusa potaknula je organizaciju da izabere aerodrom koji se najbolje suočava s krizom, odnosno vodi računa o higijeni, sigurnosti putnika, uposlenika i svim drugim izazovima današnjice.\nAerodrom Fiumicino, poznat i kao Međunarodni aerodrom Leonardo Da Vinci, najprometniji je aerodrom u Italiji. Početkom septembra aerodrom je otvorio testni centar na koronavirus na 650 kvadratnih metara, a kojim upravlja italijanski Crveni križ, prenosi CNN Travel.\nMeđutim, Skytrax nije primijetio samo dobru organizaciju ovog aerodroma, već i brzo testiranje na koronu, lako čitljive natpise i upozorenja na više jezika, strogo provođenje nošenja maski, vidljivo prisustvo osoblja koje čisti i održava aerodrom, efikasno provođenje svih dolaznih i odlaznih letova na terminalima i slično.\nDo sada je Skytrax, čije je sjedište u Ujedinjenom Kraljevstvu, mogao nadgledati samo evropske aerodrome. Pored rimskog aerodroma, tri druga aerodroma nagrađena su sa tri zvjezdice za odgovor na COVID-19, i to aerodrom Malaga-Costa del Sol (AGP) u Španiji, aerodrom Nica Azurna (NCE) u Francuskoj i londonski Heathrow ( LHR).\nPrema sistemu ocjene Skytraxa, pet zvjezdica ukazuje na “vrlo visoke standarde čistoće i održavanja aerodroma”.\nUZNEMIRUJUĆI VIDEO: Brutalno zlostavljanje i iživljavanje nad psom u Foči\nIzraelski premijer obratio se građanima Kosova: Evo šta je napisao


Redovan radni sastanak sa izvođačima radova - JZU bolnica Zvornik\nU prostorijama Upravne zgrade JZU Bolnica Zvornik danas je održan redovan radni sastanak povodom realizacije projekta Izgradnja i opremanje novog bloka bolnice, renoviranje, adaptacija i rekonstrukcija postojećeg objekta bolnice.\nNa poziv direktora ove ustanove, gdina Ivana Popovića, sastanku su prisustvovali nosioci konzorcijuma u ovom projektu d.o.o. „Enikon-gradnja“, koji su izvođač radova na projektu renoviranja postojećeg i izgradnje novog bloka bolnice, članovi Komisije za praćenje i realizaciju pomenutog projekta, kao i predstavnici nadzornog organa ispred Republičke direkcije za obnovu i izgradnju .\nNa današnjem sastanku su doneseni zaključci da će JZU Bolnica Zvornik da obezbjedi sve neophodne uslove Izvođaču tako da može na dan 10.07.2021. godine početi sa radovima na adaptaciji i rekonstrukciji preostalog dijela Odjelјenja za pedijatriju. Takođe, Bolnica će da omogućiti sve potrebne uslove Izvođaču tako da može na dan 14.07.2021. godine početi sa radovima na adaptaciji i rekonstrukciji prostorija Službe za anesteziju i reanimaciju sa intenzivnom njegom.\nOvo je još jedan u nizu redovnih sastanaka održan povodom usklađivanja strategija i ideja oko realizacije projekta.


Naslovna Bački Petrovac Izmenjeno radno vreme trgovinskih objekata i u Bačkom Petrovcu\nU ponedeljak (23.03.) održana je sednica Štaba za vanredne situacije\nBAČKI PETROVAC: Na sednici Štaba za vanredne situacije Opštine Bački Petrovac, odražanoj u ponedeljak (23. marta) donete su nove mere u skladu sa odlukama Vlade Srbije.\nOgraničava se radno vreme svih zanatskih i trgovinskih objekata na teritoriji opštine Bački Petrovac svakog radnog dana od 07:00 do 16:00 časova kao i nedeljom od 07:00 do 15:00 časova. Zabranjen je rad svih ugostiteljskih objekata.\nU narednom periodu, a tokom trajanja vanrednog stanja komunalna inspekcija Opštinske uprave Bački Petrovac, sprovodiće pojačani nadzor nad sprovođenjem ovih naredbi.\nNačelnik Opštinske uprave treba da omogući rad od kuće licima starijim od 60 godina, teškim hroničnim bolesnicima kao i jednom roditelju deteta mlađeg od 12 godina, zaposlenima u organima uprave, javnim preduzećima i ustanovama čiji je osnivač Opština Bački Petrovac.\nPrethodni tekstI Bačkopalančani krše naredbe o ograničenju i zabrani kretanja\nSledeći tekstKon: Počinje „agresivno suzbijanje epidemije“, biće testirani svi koji su bili u kontaktu sa inficiranim


Političari zatečeni, za Srbe očekivano da neće glasati na Kosovu 3. aprila - Medija centar\nIako deluje da su vlasti u Srbiji, pa i predstavnici Srpske liste zatečeni rakcijom kosovskih institucija po pitanju organizovanja aprilskih izbora, Srbi sa Kosova nisu. Za većinu je nakon odluke kosovske vlade da ne dozvoli održavanje srpskog referendum na Kosovu, bilo jasno da će isto biti i sa glasanjem na predstojećim izborima. Međutim, postoje i verovanja da Kurti svojom tvrdoglavošću ovoga puta nije poentirao kod međunarodne zajednice.\nZa poznavaoce političkih prilika i neprilika na Kosovu bilo je jasno da organizovanja glasanja na parlamentarnim i predsedničkim izborima 3. aprila u srpskim sredinama na Kosovu neće biti, posebno nakon usvajanja rezolucije u kosovskoj skupštini po pitanju referenduma koji je organizovan u januaru. Aleksandru Jablanoviću, osnivaču Srpske liste, a sada ljutom protivniku ove partije, “kukanje” Aleksandra Vučića i predstavnika Srpske liste na televiziji deluje neuverljivo.\n„Oni su partneri Aljbinu Kurtiju u Vladi Kosova. Tu nema nikakve dileme. Kao što su bili partneri Ramušu Haradinaju i Hašimu Tačiju. Za Aleksandra Vučića Srbi na Kosovu i Metohiji nisu bitni, kao ni za Srpsku listu. Njemu je bitno da javnosti u Srbiji i staranim diplomatskim misijama kaže kako on sa Kosova ima 95, 96 ili 97% podrške među Srbima a ta podrška je najlakše ostvariva tako što će ljude koji rade u institucijama da ucene, sednu u autobuse i odvedu u centralnu Srbiju da glasaju u jednim kontrolisanim uslovima“, kaže za RTV Kim Aleksandar Jablanović.\n„Nemate vi to pravo i tu slobodu da izađete iz institucija zato što niste u stanju da sa svojim premijerom, a to je njihov premijer Aljbin Kurti, napravite politički dogovor. Ako hoćete da na neki način dokažete svoje nezadovoljstvo sa tim institucijama, oni svoje plate koje primaju a koje su jako velike, inače imaju po dve plate, treba da poklone nekim srpskim humanitarnim organizacijama na Kosovu a u institucijama da ostanu da se bore za Srbe“, ističe Jablanović.\nI za Ivana Nikolića iz organizacije Komunikacija za razvoj društva iz Gračanice odluka da se izbori ne održe na Kosovu je očekivana, ali i pokazatelj slabosti Srbije u odnosu na poziciju u kojoj se Kosovo nalazi.\n„Ovo je jedan očekivani rezultat zato što se nekako iz godine u godinu Srbija povlači i ustupa mesto Kosovu. Ali ono što je meni nekako najtužnije jeste da smo mi kao narod to prihvatili potpuno normalno, kao da je to nešto sasvim normalno i kao da je to nešto što je bilo očekivano. Sve vreme Srbija čini ustupke a Kosovo nastupa sa sve jačom retorikom sa sve ozbiljnijim optužbama i imam neki generalni utisak da blago pobeđuju u tom procesu. Šta narod može da uradi? Narod ne može da uradi ništa. Narod je nemoćan, osuđen na to da isprati instrukcije koje će da dobije“, kazao je Nikolić.\n„Verovatno da. Bio je u krizi sa ovim poskupljenjima svega i svačega, sa poskupljenjem električne energije. Ovako nešto mu jeste trebalo, ali ako je dobio poene unutar biračkog tela i unutrašnjoj politici na Kosovu, sumnjam da je efekat bio dijametralno suprotan što se tiče komunikacije sa međunarodnim partnerima. Ako EU tvrdi da su poslali Kurtiju jedan predlog koji je on izričito odbio, i to on nije poricao, možda je (Kurti) na Kosovu dobio poene ali što se tiče komunikacije sa međunarodnim partnerima, to je još jedan minus, posebno sada pošto se intenzivno priča o mogućem učlanjenju Kosova u Savetu Evrope, o nekim procedurama za NATO“, kaže za Kim novinar A televizije iz Prištine Ljeart Hodža.\nA da li je Srbija mogla da učini više kada je u pitanju organizovanje glasanja na Kosovu?\n„Srbija je mnogo toga mogla da uradi više i bolje, ali ova struktura vlasti ide putem propasti od onog trenutka kada su u Briselu počeli da razgovaraju i da vode državu Srbiju od 2012. godine. Po pitanju izbora ova struktura vlasi nije mogla da uradi ništa bolje i više po pitanju organizovanja izbora na Kosovu, jer to nije u njenom interesu. Kada bi prema ovim uslovima Srbija poslala zahtev Prištini, iako to neće da se desi, u tom slučaju bi Priština bila u problemu. Odgovor Kurtija bi svakako bio negativan“, kaže direktor Televizije Mir iz Leposavića Nenad Radosavljević.\nPojedini građani sa kojima je naša televizijska ekipa danas razgovarala nisu presrećni zbog nemogućnosti da glasaju u svojim sredinama. Ipak nekima neće pasti teško da odu u Kuršumliju, Rašku ili Vranje da glasaju, posebno ako je prevoz organizovan.\n„Verujem da će jedan broj Srba izaći na izbore, pokušati da se organizuje. Isto tako verujem da će jedan deo Srba biti organizovan da izađe na birališta. U svakom slučaju to je zanemarujući broj u odnosu na celokupnu izlaznost i ne mislim da na bilo koji način može da utiče na ishod izbora u Srbiji ali eto možda će na neki način pokazati podršku određenoj političkoj partiji u tom procesu“, kaže Ivan Nikolić.\n„To je jedan u nizu političkih događaja gde građani ispaštaju. Srpskom stanovništvu na Kosovu nije omogućeno da glasa zbog načina na koji su se Vada Kosova i Srbije ophodile jedna prema drugoj. Između Kosova i Srbije do sada nije bilo uspeha i sumnjam da će biti da se nađe jedno sveobuhvatno rešenje“, kaže on.\nIzražavajući svoje nezadovoljstvo zbog nemogućnosti da Srbi glasaju na Kosovu ali i sa odlukom prištinskih vlasti koje je po pitanju organizovanja izbora zahtevale komunikaciju Vlade Srbije sa Vladom Kosova, Srpska lista je za petak najavila mirne proteste i to na centralnom Kosovu i severu. Međutim, čini se da bez obzira na organizovane demonstracije, efekta neće biti.


Odloženo izricanje presude jednom od vođa klana Amerika: Saučesnici Zorana Jakšića pobegli iz zatvora – Borba\nZoranu Jakšiću, jednom od vođa klana Amerika, kome se ponovo sudi u Peruu zbog sumnje da je prošvercovao 800 kilograma kokaina, odloženo je izricanje presude jer su njegovi saučesnici pobjegli iz kućnog pritvora, prenosi Elcomercio.pe.\nSuđenje Jakšiću održava se putem video-linka zbog koronavirusa.\n– Na prethodnom suđenju tužilac za organizovani kriminal obavijestio je krivični sud da su Mauro Sezar Algumer Vilka i Fredi Emerson Tipe Meza pobjegli iz kućnog pritvora s namjerom da odugovlače proces protiv Jakšića i još osmorice okrivljenih, prenose mediji.\nAdvokat odbrane zatražio je da se zbog bjekstva optuženih odloži izricanje presude.\nSud je istakao da za postupak nije neophodno da oni budu prisutni na suđenju, te da se proces može nesmetano nastaviti bez odlaganja. Jedan od advokata optuženih potom je napustio onlajn saslušanje, zbog čega je veće naložilo da se dodeli novi advokat po službenoj dužnosti, pišu mediji.\nPodsjetimo, Jakšić je za ovo krivični djelo već bio osuđen na 25 godina zatvora. Međutim, presuda je proglašena nevažećom i naloženo je ponovno suđenje, jer je isti sudija učestvovao i u istrazi, što je zabranjeno.\nTužilaštvo ovaj put traži da Jakšić bude osuđen na 23 godine zatvora, kaže izvor.


Stotine migranata nestale u Sredozemnom moru\nBrod kojim su žrtve pokušavale da se domognu Evrope, prevrnuo se 193 kilometra južno od italijanskog ostrva Lampeduza. Za sada spaseno 28 ljudi, i pronađena tela 24 osobe...\nStrahuje se da je i do 700 migranata, koji su pokušavali da stignu u Evropu stradalo, kada se njihov brod tokom noći prevrnuo u blizini obale Libije.\nVlasti su saopštile da je 28 osoba spaseno i da je pronađeno 24 tela žrtava, ali se stotine i dalje vode kao nestale, tako da bi ovo mogla da bude najstrašnija do sada poznata nesreća migranata u Sredozemnom moru.\nBrod se prevrnuo 193 kilometra južno od italijanskog ostrva Lampeduza, kada su se - kako se veruje - migranti pomerili na jednu stranu broda, dok je im je prilazio drugi brod, koji je reagovao na njihov poziv upomoć.\nEvropski lideri pozvali su na momentalnu akciju kako bi se rešila migrantska kriza, s obzirom da hiljade ljudi iz Afrike i sa Bliskog istoka pokušava da pobegne od siromaštva, rata i političkih previranja na nebezbednim prenatrpanim brodovima, prelazeći Sredozemno more, često prema severu ka Italiji.\n"Previše puta smo rekli - nikad više", poručila je visoka predstavnica Evrope unije Federika Mogerini, inače Italijanka, u pisanom saopštenju.\n"Došao je trenutak da se Evropska unija uhvati u koštac sa ovakvim tragedijam, bez odlaganja".\nIzvučeno još žrtava brodoloma kod Italije\nMere za pomoć migrantima na moru


MMF: U BiH malo novca, mnogo gladnih usta – Magazin Plus\nHome/MMF: U BiH malo novca, mnogo gladnih usta\nTokom posjete delegacije MMF-a BiH ovog mjeseca rečeno je da je glavnina ciljeva postavljenih za vrijeme posjete u junu ispunjena, ali su pred BiH i novi ciljevi o kojima tada nije ništa rečeno.\n„Ciljevi koji se odnose na fiskalni deficit i koji su bili postavljeni za kraj juna su ispunjeni, međutim ispunjavanje cilja konsolidovanog deficita generalne vlade od nešto više od dva posto BDP-a, koji je postavljen za kraj 2013. godine, svakako će biti izazov. Naplata indirektnih poreza zaostaje za povećanjem ekonomskih aktivnosti“, izjavio je u intervjuu za Oslobođenje Ruben Atoyan, rezidentni predstavnik MMF-a u BiH.\nPo njegovim riječima striktna kontrola potrošnje je do sada pomogla vladama da ispune ciljeve programa, međutim sasvim je izvjesno da će pred kraj fiskalne godine doći do ubrzanja potrošnje te da će se javne finansije suočiti sa dodatnim pritiscima zbog manjka kako indirektnih, tako i neporeznih prihoda.\n„Stoga će za ostvarivanje ciljanog deficita za kraj godine biti potrebna dodatna prilagođavanja, posebno u Republici Srpskoj. Generalni principi koji podupiru ovo prilagođavanje su dogovoreni tokom nedavne posjete misije MMF-a i očekujemo da ćemo analizirati detalje ovih politika u narednim sedmicama“, dodao je Atoyan.\nMišljenje MMF-a je da je BiH tokom posljednjih nekoliko godina ostvarila napredak, unaprijedila svoje javne finansije, smanjila ukupni budžetski deficit generalne vlade sa 5,5 posto BDP-a u 2009. godini na 2,7 posto u 2012.\n„Budžeti u 2013. bili su dosljedni u daljnjem smanjenju sveukupnog deficita na nešto više od 2 posto BDP-a. Usprkos ovakvom progresu, ukupni javni dug BiH će vjerovatno do kraja ove godine doseći 45 posto BDP-a u odnosu na 33 posto BDP-a, koliko je iznosio u 2007. To je poprilično visok nivo duga za zemlju poput BiH, tj. ekonomiju u tranziciji sa fiksnim deviznim režimom i bez pristupa međunarodnim tržištima kapitala, što je čini osjetljivom na ekonomske šokove“, kazao je Atoyan.\nZbog toga je, kako je istaknuo, potrebno stalno ulagati napore kako bi nivo duga stavili u silaznu putanju i smanjili opterećenost ekonomije i tako osigurali fiskalnu održivost.\n„Napori koji se ulažu u ove reforme trebaju biti fokusirani na smanjenje administracije, bolju strukturu rashoda, reformu programa davanja i bolje upravljanje javnim finansijama“, zaključio je Atoyan.\nLiga prvaka: Arsenal protiv Napolija nastavlja seriju?


Vučić: Nisam siguran da ću se kandidovati na predsedničkim izborima - IndeksOnline.rs\nNaslovna srbija Beograd Vučić: Nisam siguran da ću se kandidovati na predsedničkim izborima\nVučić: Nisam siguran da ću se kandidovati na predsedničkim izborima\nBEOGRAD – Predsednik Srbije Aleksandar Vučić rekao je večeras da nije siguran da li će se ponovo kandidovati na predsedničkim izborima, ali da će lično učestvovati u kampanji u kojoj će se boriti da politika koju je SNS vodio ima nastavljače koji će dovesti do rezultata 2025. godine koje su građanima obećali.\n“Uopšte se ne femkam i ne foliram, zavisiće od toga ko će i kako da se kandiduje. Ne mislim da sam bogom dan, a ko zna šta će sve kriminalci do tada da preduzimaju i njihovi spoljni pomagači. Ko zna šta će drugi da preduzimaju, jer vidite koliko para ulažu u kampanju mržnje protiv mene”, rekao je Vučić na TV Prva upitan da li će se iduće godine ponovo kandidovati za predsednika.\nOn je napomenuo i da neće želeti ni da ošteti stranku koju vodi i da će se upravljati istraživanja.\nUpitan za sadašnja istraživanja javnog mnjenja kazao je da SNS trenutno ima apsolutnu većinu i da im je “najveći protivnik” ÐB sa 4,5 posto, a da ostali stoje onako kako zaslužuju i kako ih narod vidi.\nNa pitanje šta bi radio da je na mestu opozicije, Vučić je rekao da bi išao od sela do sela i grada do grada i borio se za glasove, kao što je to SNS radila kada nije imala nijednu televiziju, nijedan medij, koliko oni sada imaju.\nPovodom međustrančkog dijaloga i izbornih uslova kaže da se zahtevi dela opozicije koji je za strano posredovanje svode na četiri ključne stvari, a to je da ime Aleksandra Vučića ne sme da bude na listama, da jedna od tajkunskih televizija dobije nacionalnu frekvenciju, da upravljaju RTS-om, i da ako mogu, kaže, pobede, a da ne dobiju glasove naroda.\n“Posao države je da radi u interesu naroda, a ne tajkuna”, ukazao je Vučić povodom zahteva za dodelu nacionalne frekvencije.\nKada su u pitanju stranke koje ne traže podrsku spolja, kaže da imaju racionalne zahteve, da su tražili da imaju uvid u birački spisak i da će im to biti omogućeno, da su tražili dogovor oko biračkih mesta i ravnopravno predstavljanje u kampanji koliko je to moguće.\nPrethodni tekstCrna Gora se naredne sedmice otvara za turiste\nSledeći tekstNajava izraelske kopnene ofanzive bila zamka?


VESIĆ: Obnova 21 fasade na Vračaru kreće sledeće godine! - Informer\n13:14 Beograd 0\nTanjug | 25. 10. 2016.\nVESIĆ: Obnova 21 fasade na Vračaru kreće sledeće godine!\nGradski menadžer Goran Vesić najavio je danas da će će iduće godine biti pokrenuta obnova 21 fasade na Vračaru, kao i da će posebno biti urađena Katanićeva ulica, odnosno ceo front zgrada koje gledaju prema Hramu Svetog Save, saopštila je Gradska uprava\nTo će, kako je rekao Vesić za Studio B, uticati na turiste koji posećuju taj deo grada.\nPrema njegovim rečima, oronule fasade i grafiti moraju biti zamenjeni obnovljenim i čistim fasadama pogotovo u samom centru grada kako bi on ličio na druge evropske metropole, a obnovljene fasade biće prekrivene antigrafit bojama koje omogućavaju lako skidanje.\nOn je najavio i da u novembru počinje uređenje Trga Mome Kapora, a sledeće godine trga ispred Beogradskog dramskog pozorišta.\n- Ove godine grad je odlučio da uredi fasade u Karađorđevoj ulici i na Kosančićevom vencu - rekao je Vesić dodajući da je već krenula obnova devet fasada u Karađorđevoj, da će uskoro krenuti radovi za još 12, a da će u tom delu grada ukupno biti obnovljeno 45 fasada.\nGovoreći o uređenju centra grada i pešačkih zona, Vesić je rekao da je početkom oktobra izabrana kompanija koja će raditi Ulicu maršala Birjuzova, od Carice Milice do pešačkog prolaza na Zelenom vencu, a da je vrednost radova 77 miliona dinara.\nPrema njegovim rečima, druga faza obnove Obilićevog venca koštaće 164 miliona dinara, a zatim je u planu Nušićeva ulica, pa početkom novembra i druga faza Kosančićevog venca.\nVesić je najavio i obnovu Skadarlije, u šta će biti uloženo 14 miliona dinara, a radovi će početi na proleće, kao i definisanje turističkih zona u gradu, među kojima će biti i ova boemska četvrt.\nGovoreći o izgradnji infrastrukture u prigradskim opštinama, on je naveo primer Kaluđerice, gde će se raditi četiri kilometra vodovodne mreže, pa će naselje biti povezano sa rezervoarom i svi građani Kaluđerice, Leštana, Boleča, Ritopeka biće priključeni na regionalni vodovod Makiš-Mladenovac.\nVesić je istakao i da se završetak regiopnalnog vodovoda očekuje do 2021. godine dodajući da je vrednost vodovoda u Kaluđerici 164 miliona dinara.\nGradski menadžer je naglasio da je posebno ponosan na to da u gradu ima skoro 500 aktivnih gradilišta, a sam Grad Beograd ima otvoreno 61 gradilište, navedeno je u saopštenju\nGoran Vesić gradski menadžer Beograd Vracar


tradicija - Srpskainfo\nZa ličku kapu postoji vjerovanje da je amajlija, koja čuva i štiti onoga ko je nosi, kao i da nosi duh srpskog naroda. Sa glave se skidala samo onda kada se iskazivalo poštovanje. Kod srpskog naroda je prisutna još od Kosovskog boja.\nMinistar trgovine, turizma i telekomunikacija Srbije Tatjana Matić ocijenila je da je proglašenje Mokre Gore za jedno od najboljih turističkih sela na svijetu pokazatelj da je riječ o izuzetnoj ruralnoj destinaciji sa potencijalom za unapređenje seoskog turizma.\nU Banjaluci je održana 17. Smotra kulturnog stvaralaštva nacionalnih manjina, manifestacije koja doprinosi očuvanju njihove kulture, tradicije i običaja, kao i uspostavljanju saradnje između Banjaluke i drugih država.\n"Baštinimo tradiciju još iz Sarajeva" Obilježeno 28 godina rada Ekonomskog fakulteta u Srpskoj\nImate li OVAKVU DEKU u ormaru? Životinjsko carstvo naših baka samo još kod nas može da se vidi (FOTO)\nŠarene deke ukrašene cvjetnim aranžmanima, neobičnim ornamentima jarkih boja ili pak divljim životinjama afričkog safarija nekada su bila obavezni i omiljeni dekorativni detalji svake dnevne ili spavaće sobe. Neki ljudi ih još uvijek čuvaju i rado koriste, a ona sama po sebi donose duh starih vremena i minulih dana, ali vjerujemo da svako ima barem jednu ovakvu.\nIzložbama slika, promocijom knjiga, sajmom hrane i pića, sportskim takmičenjima i drugim programima, u Gradiški je nastavljena viševijekovna tradicija „Gradiške jeseni“.\nNajuspješnijim bankarskim kolektivima u BiH sinoć su u Sarajevu uručena tradicionalna bankarska priznanja "Zlatni BAM", koja već 19. godinu, na osnovu godišnjih izvještaja nezavisnih revizora, dodjeljuje Finansijsko-poslovni magazin "Banke i Biznis u BiH".\n"Velika je vjerovatnoća da skoro nijedna žena ili djevojčica koja je rođena na Balkanu nije bila lišena iskustva da joj se roditelji obrate sa "sine" i pored toga što je kćerka.\nIz najmlađe lokalne zajednice u Srpskoj, iz opštine Stanari, stiže nam priča o dimnjačaru Radomiru Stevanoviću. Radomir je oživio zanat koji skoro izumire i uživa u njemu.\nBanjaluka je proteklog vikenda bila domaćin manifestacije „Banjalučki etno dani“ koja je okupila oko 400 učesnika, ali i privukla veliki broj posjetilaca.\nManifestacijom "Kozara etno festival" koja je sinoć održana u Donjoj Pisakavici otvoreni su "Banjlučki etno dani".\nNedeljko Krelec iz Rumenke kod Novog Sada pobjednik je tradicionalne manifestacije "Vojvođanska kosidba" koja je održana u Bačkom Dobrom Polju u opštini Vrbas.\nSuveniri kao dio kulturnog nasljeđa su u funkciji turističkog proizvoda i uvijek su lokalnog karaktera, a pored autentičnosti, prepoznatljivosti, etnografskih motiva, morali bi da budu na tom lokalitetu i proizvedeni.\nJedna od najvećih srpskih slava, Đurđevdan, drugi put se proslavlja u doba epidemije korona virusa. Domaćini su ovog majskog jutra poranili kako bi prelomili kolač, a većina njih će i ove godine proslaviti samo u krugu porodice.


OSSRB - Na testiranju pionira u Kraljevu 9 novih kandidata\nNa testiranju pionira u Kraljevu 9 novih kandidata\nU organizaciji Odbojkaškog saveza Srbije, u hali "Ibar" u Kraljevu, održan je trening i obavljeno je testiranje kandidata za mušku pionirsku reprezentaciju Srbije. Treningu i testiranju prisustvovalo je 9 pionira iz sledećih klubova: OK Kneginja Milica, OK Rudar, OK Tutin i OK Ribnica.\nTestiranjem je rukovodio dr Bogdan Sretenović, a pomagali su mu Zoran Nikolić i treneri Aleksandar Ristić, Dražen Čukić, Admir Šaćirović, kao i Vladimir Usiljanin, sekretar OS Kraljevo.\n15 pionira na okupljanju u Košutnjaku\nU dvorani Republičkog zavoda za sport u Košutnjaku, u Beogradu, odražni su treninzi kandidata za mušku pionirsku reprezentaciju Srbije, igrača rođenih 2007. i mlađih. Ivan Milenković, prvi trener muške pionirske reprezentacije Srbije, na pripreme je pozvao 15 igrača, koji su odigrali dve utakmice u okviru prvenstvu Beograda za kadete pod nazivom “Orlići” i imali još četiri treninga.


Kina i Moskovisi uvereni u postizanje rešenja za Grčku | Kamatica\nPočetna > vest > Kina i Moskovisi uvereni u postizanje rešenja za Grčku\nKina i Moskovisi uvereni u postizanje rešenja za Grčku\nTekst objavljen: 23.06.2015 10:11\nKineski zvaničnici izrazili su danas nadu da će Grčka uskoro izaći iz dužničke krize, ukazujući na blisku komunikaciju između strana uključenih u pregovore o grčkoj dužničkoj krizi, javlja Rojters.\n"Sa tačke gledišta Kine, nadamo se da će Grčka uskoro izaći iz krize kako bi omogućila stabilan razvoj procesa integracije Evropske unije", izjavio je portparol kineskog ministarstva spoljnih poslova, Lu Kang.\nKako navodi Rojters, kineski premijer Li Kećeng naredne nedelje putuje u Evropu kako bi učestvovao na samitu Kine i Evropske unije u Briselu.\nI evropski komesar za ekonomska pitanja Pjer Moskovisi osvrnuo se na pregovore o grčkoj krizi.\n"Uveren sam da ćemo postići sporazum", rekao je Moskovisi za Radio Francuske, ali i istovremeno upozorio da preostaje rad na pitanjima poreza na dodatu vrednost (PDV) i reformama penzionog sistema, prenosi agencija Frans pres.\n"U naredna dva dana, delegacija Međunarodnog monetarnog fonda, Evropske centralne banke i Evropske komisije će pregovarati sa grčkom stranom radi postizanja sporazuma", izjavio je Moskovisi.\nVišemesečni pregovori između Atine i njenih kreditora trenutno su na vrhuncu, jer za samo nedelju dana Grčkoj stiže na naplatu 1,5 milijardi evra duga prema MMF-u, a ukoliko ne dobije finansijsku pomoć, toj državi preti bankrot, navodi Frans pres.\nPosle jučerašnjeg vanrednog samita u Briselu, ministri finansija evrozone su za sutra zakazali novi sastanak o grčkoj dužničkoj krizi.\nGrčka frans pres grčka kriza međunarodni monetarni fond


Ko su albanska braća koju je Dačić zatekao u Beloj kući - 06.12.2017, Sputnik Srbija\nŠef srpske diplomatije Ivica Dačić preneo je nedavno da je ostao „zatečen“ na sastanku sa savetnikom za nacionalnu bezbednost SAD H. R. Makmasterom. 06.12.2017, Sputnik Srbija\npolitika, vesti, bela kuća\n07:39 06.12.2017 (Osveženo: 23:01 03.08.2021)\nKako je rekao, tada mu je čovek koji je sedeo pored američkog zvaničnika prišao, predstavio se i rekao da je — sa Kosova.\nReč je o Iljiju Bajraktariju, koji je sada desna ruka Makmastera i njegov čovek od poverenja.\nMediji, međutim, otkrivaju da postoji još jedan Bajraktari, Iljber, na ne manje važnoj poziciji u vašingtonskoj administraciji — direktora Saveta za nacionalnu bezbednost za politiku odbrane.\nBraća Bajraktari, Albanci, poreklom iz Prištine, radili su i u administraciji bivšeg američkog predsednika Baraka Obame, a i sada imaju značajne uloge u Vašingtonu.\nOni su svojevremeno emigrirali u SAD kao 20-godišnjaci i u početku su im prijatelji i poznanici pomogli da nađu poslove i apliciraju za američke univerzitete, piše portal „Medijum“.\nTako Ilji i Iljber Bajraktari danas svakodnevno informišu svoje šefove o spoljnopolitičkim pitanjima i akcijama povezivanja odeljenja Bele kuće, obaveštajne zajednice i drugih institucija.\n„Oni su se opredelili da pomognu oblikovanju uloge Amerike u svetu kroz odbrambenu i spoljnu politiku, nikad nisam čuo za priču o dvojici braće koji igraju tako važnu ulogu iza scene u Pentagonu“, rekao je 2016. godine Karl Vug, nekadašnji savetnik ministra odbrane, zadužen za strateške komunikacije, a sada zaposlen u Nacionalnom savetu za bezbednost.\nIljija Bajraktarija zvaničnici Bele kuće opisuju kao „čuvara kapije“ savetnika za nacionalnu bezbednost, jer ima uvid i odobrava sve zahteve i podatke koji Makmasteru stižu.\nS druge strane, Iljber je visoko pozicionirani direktor Saveta za nacionalnu bezbednost za politiku odbrane.\nO njima je pisao portal „Republika“, koji ih laskavo naziva „glavnim krojačima međunarodne i bezbednosne politike SAD“, otkad ih je na čelne pozicije pri Ministarstvu odbrane Amerike doveo savetnik za nacionalnu bezbednost Herbert Rejmond Makmaster.\nTaj portal navodi da su se braća „vinula u zvezde“ u vreme administracije bivšeg predsednika Obame, a da sada, zahvaljujući savetniku za nacionalnu bezbednost, određuju navodno najvažnija pitanja politike Donalda Trampa, uključujući i ona vezana za Balkan i Srbiju.\nKako se navodi, njihov jak uticaj može da se odrazi na dešavanja u Srbiji, a svakako se „odrazio“ na šefa srpske diplomatije, koji je imao priliku da se susretne sa njima tokom posete Vašingtonu, odnosno tokom susreta sa Makmasterom.\n„Uz dužno poštovanje, ali kada sam video da pored njega sedi njegov šef kabineta Bajraktari, koji mi je prišao i rekao da je sa Kosova, sve mi je bilo jasno“, rekao je nedavno Dačić.\n23 Novembar 2017, 18:30\nPrilikom nedavne posete potpredsednika SAD Majka Pensa balkanskim državama, pratila su ga braća Bajraktari, koje je Pens na poseban način predstavljao, posebno kosovskom predsedniku Hašimu Tačiju, naglasivši da je srećan što ima priliku da obavesti lidere Kosova da u Beloj kući sede dva čoveka poreklom s tog područja.\nPortal „Medijum“ piše da je mlađi brat Iljber diplomirao na Univerzitetu Prinston, radio je u Iraku sa bivšim direktorom CIA Dejvidom Petreusom, a u Iranu sa Belom kućom i Ministarstvom odbrane, dok je stariji Ilji završio Harvard i bavio se Avganistanom i Indijom.


Predsjednica Republike Srpske Željka Cvijanović razgovarala je danas u Beogradu sa ministrom spoljnih poslova u Vladi Republike Srbije Nikolom Selakovićem.\nPredsjednica Srpske je izjavila da je velika uzdanica za sve u Srpskoj to što je Srbija stabilna i jaka i zna šta radi.\nPredsjednica Cvijanović je istakla da su na najvišem mogućem nivou u nekoliko posljednjih godina institucionalna veza, političko razumijevanje i ekonomska podrška koja dolazi iz Srbije prema Republici Srpskoj.\n“Koristim i ovu priliku da se zahvalim u ime institucija i građana Republike Srpske na takvoj podršci. Dobro je za nas u Srpskoj znati da postoji Srbija, da je Srbija stabilna i jaka, da zna šta radi, da raspolaže svim alatima kojima je neophodno danas da raspolaže jedna moderna država i to predstavlja veliku uzdanicu za sve nas”, rekla je predsjednica Republike.\nPredsjednica Republike Srpske je istakla da je, uz sve što Srbija i Srpska rade zajedno, kao što je obilježavanje važnih zajedničkih datuma iz istorije, mnogo i onih praktičnih stvari koje se dešavaju na relaciji Srbija – Srpska.\nPredsjednica Srpske je izrazila zadovoljstvo što je danas dogovoreno još nekoliko stvari koje predstavljaju iskorak kada je u pitanju zajednički odnos prema zajedničkoj dijaspori, a tiče se jačanja takvih veza, ali i adekvatnog predstavljanja Srpske i Srbije, te očuvanja nacionalnog identiteta u dijaspori.\n“Uz punu zahvalnost za sve ono što ćemo raditi zajedno ide i naša podrška iz Republike Srpske svima koji će biti uključeni u ovaj projekat kada je u pitanju školstvo, nacionalna grupa predmeta – srpski jezik, nacionalna geografija, istorija – ono o čemu moramo da učimo našu djecu koja žive izvan Republike Srpske, Srbije ili nekih drugih krajeva u kojima žive Srbi”, rekla je predsjednica Cvijanović.\nPredsjednica Republike Srpske je izrazila zahvalnost za ekonomsku podršku i pomoć Srbije Republici Srpskoj u prethodnim godinama i podsjetila da je mnogo pokrenutih infrastrukturnih projekata u oblasti saobraćajne infrastrukture i energetike.\n“Važno je da se realizuje sve ovo jer to obezbjeđuje bolji život građana, ali je ovo bila i prilika da upoznamo ministra i njegove saradnike o izazovima sa kojima se susreće Republika Srpska, odnosno cijela BiH”, rekla je predsjednica Srpske.


Studenti Univerziteta PIM u stručnoj posjeti sektoru za ljudske resurse kompanije „TROPIC CENTAR“ u Banjoj Luci – Univerzitet PIM\nStudenti Univerziteta PIM u stručnoj posjeti sektoru za ljudske resurse kompanije „TROPIC CENTAR“ u Banjoj Luci\nStudenti PIM univerziteta u stručnoj posjeti sektoru za ljudske resurse kompanije „TROPIC CENTAR“ u Banjoj Luci\n28.05.2019. godine, u okviru praktičnog dijela nastave iz predmeta Organizaciono ponašanje i Menadžment ljudskih resursa, organizovana je stručna posjeta studenata Univerziteta PIM kompaniji Tropic centar u Banjoj Luci.\nTokom ove posjete, uz srdačan doček, studentima se obratio zamjenik direktora , gospodin Svetozar Petković koji je detaljno predstavio organizacionu strukturu ove kompanije sa posebniom osvrtom na službu koja se bavi ljudskim resursima.\nGospođa Brankica Martić, rukovodilac sektora za ljudske resurse kompanije Tropic centar je upoznala studente sa pojedinim aktivnostima ove službe, načinom na koji se vrši planiranje ljudskih resursa, regrutovanje i selekcija potrebnih kadrova, način na koji se prikupljaju podaci i vrši analiza radnih mjesta za potrebe opisa i specifikacije posla.\nPredstavljeni su i postupci socijalizacije novih zaposlenika, identifikovanja potrebe za obukama i sam proces organizovanja i sprovođenja obuke kadrova kao i način kreiranja motivacionog paketa za zaposlene na različitim radnim mjestima, postupak ocjene radne uspješnosti po\npojedinim radnim jedinicama i način ispitiovanja zadovoljstva zaposlenih.\nMnoštvo korisnih informacija , primjera i alata o primjeni teorijskog znanja u praktičnom radu upotpunilo je stečeno znanje studenata i sigurni smo dalo doprinos kvalitetnijem razumijevanju ove oblasti što je i bio cilj ove aktivnosti.\nVeliko interesovanje studenata za ovakav vid praktičnog dijela nastave potvrđen je i brojnim pitanjima kao i prijedlozima, te aktivnim učešćem u zajedničkom radu. Ovom prilikom je razgovarano o mogućnostima dalje saradnje i organizovanju stručne prakse za studente Univerziteta PIM.\nZahvaljujemo se kompaniji Tropic centar i našim domaćinima na toplom dočeku, izdvojenom vremenu i izuzetnoj posvećenosti koju su nam ukazali tokom posjete.


Rizik ‚‚nepovratnih promena‚‚ na planeti - EkoSpark\n» Rizik ‚‚nepovratnih promena‚‚ na planeti\nVodeće svetske organizacije koje se bave proučavanjem klimatskih promena upozoravaju da će posledice globalnog zagrevanja doći mnogo brže nego što smo ih očekivali i da će procesi saniranja biti gotovo nemogući.\nNema nikakvog opravdanja za naše postupke a dodatna krivica je i u tome što i pored svih činjenica i svega što znamo još uvek ne radimo dovoljno.\nNismo smanjili emisiju gasova a neke zemlje još uvek nisu ni potpisale dogovor vezan za smanjenje emisije štetnih gasova u atmosferu; nismo izgradili dovoljan broj filtera za vazduh, još uvek trošimo naftu, ne ulažemo u razvoj alternativne energije, ne recikliramo i ne štedimo.\nNekada najmračniji scenariji vezani za posledice, danas se sve više analiziraju. Svakodnevno se povećava rizik i ubrzavaju procesi koji vode promeni klime u kratkom roku.\nPo tom scenariju dođi će do povećanja nivoa mora od 18cm do 65cm, što direktno neka priobalna područja uništava i vodi u dalju milionsku migraciju stanovništva. Najnovija istraživanja dodatno potvrđuju ovu teoriju; ubrzano topljenje glečera i leda može da dodatno poveća nivo mora na od minimalnih 50cm pa sve do jednog metra.\nAnalize pokazuju da su siromašna društva prva na udaru globalnih klimatskih promena, čak i minimalne klimatske promene u ovim područjima izazivaju katastrofalne posledice u svi aspektima.\nI pored svih saznanja i činjenica još ne činimo ni pola od potrebnog da sprečimo i zaustavimo promene.\nPromene treba da budu energične, rokovi kraći, transformacija globalnog društva na planeti brža, nije dovoljno samo reći ’’znam’’ ili ’’radimo šta možemo’’, kao da nismo dovoljno svesni šta se dešava i kakve nas posledice čekaju.\nPremijer Danske je zato nedavno odlučno zahtevao da se ubrzaju procesi kojima će se u evropi pooštriti kazne za one koje ne poštuju ekološke propise. U svojoj izjavi rekao je sledeće:\n’’Mi znamo da naučnici imaju dokaze da će klimatske promene imati katastrofalne posledice po ekonomiju, ljudsko zdravlje i kvalitet života i opet ne radimo dovoljno i nije nas briga’’. Što duže odlažemo rešavanje problema, povećavamo rizik da posledice koje nas čekaju budu veće. Onda kada do njih dođe nećemo više imati alternative.\nSkandinavske zemlje traže da se što pre razgovara o novom dogovoru o ’’emisiji štetnih gasova’’’. Zahtevaju da ne čekamo na 2012. godinu do kada važi Kjoto sporazum.\nEfekat ’’staklene bašte’’ i konstantno povećanja štetnih gasova u atmosferi zahteva još oštriji pristup problemu i rigoroznije mere za one koji ne poštuju propise.\nNova svetska ekonomska politika trebalo bi tako da se bazira na razvoju tehnologije i kompanija koje štite i daju rešenja za ekološke probleme. U narednih nekoliko decenija te kompanije i takva tehnologija bi trebalo da budu vodič za investicije.\n’’Zelene investicije’’ su opravdane i imaju smisla zato što je sve veća potreba za energetskom efikasnošću, zdravim životom i očuvanjem životne sredine. Investiranje u ovu oblast znači investiranje u budćnost i doneće mnogo benefita investitoru i čovečanstvu.


Zadržavanja - Blic Online\nVidljivost na putevima u Srbiji je dobra, kao i prohodnost puteva, saopštio je jutros Auto-moto savez Srbije.\nSAOBRAĆAJNI ŠPIC Zastoji u celom gradu, najveće gužve na mostovima\nVelika je frekvencija saobraćaja u celom gradu, a najveće gužve su na Brankovom, Pančevačkom mostu i Gazeli u pravcu ka gradu, javljaju beogradski taksisti.\nSredina radne nedelje donosi vozačima umeren intenzitet saobraćaja, bez zastoja, a u toku dana, zbog predstojećih praznika, moguć je veći broj vozila, najviše ka zimskim turističkim centrima, saopštio je Auto-moto savez Srbije.\nKIŠA, ŠPIC, GUŽVE Ovoga jutra strpljivo na mostovima, autoputu i u Takovskoj\nManji zastoji ovoga jutra stvaraju se na autoputu, Pančevačkom, Brankovom i mostu Gazela, ali i u Takovskoj ulici, javljaju beogradski taksisti.\nNa putničkim terminalima graničnih prelaza zadržavanja su do 30 minuta, dok su zadržavanja za teretna motorna vozila od 60 minuta do čak 7 sati, koliko je na prelazu Šid, saopštio je danas AMSS.\nPoslednji radni dan sa sobom nosi i velike gužve, a najveći broj vozila beleži se na mostu Gazela, zbog sudara, kao i na Brankovom mostu, kod TC "Ušće" i u Bulevaru Mihajla Pupina. Takođe, još jedan razlog prepunih ulica u Beogradu je Crni petak, zbog čega je saobraćaj dodatno otežan.\nPrvi dan vikenda u jutarnjim časovima donosi umeren intenzitet saobraćaja, a vozačima se skreće pažnja na čestu pojavu magle, najviše duž rečnih tokova i po kotlinama, saopštio je Auto-moto savez Srbije.\nPojačan saobraćaj na svim putevima, teretnjaci čekaju SATIMA\nPoslednji dan produženog prazničnog vikenda donosi pojačan saobraćaj na svim frekventnim putevima i prilazima gradova i većih naseljenih mesta.\nU prepodnevnim satima očekuje se slabiji intenzitet saobraćaja, dok se veći broj vozila, a ponegde i mogući zastoji, očekuju usled produženog vikenda, saopštio je AMSS.\nAMSS: I dalje višečasova čekanja teretnjaka na prelazima\nNa teretnim terminala na našim graničnim prelazima, teretna vozila i dalje čekaju više sati, saopštio je večeras Auto-moto savez Srbije.\nOPREZNO I STRPLJIVO: AMSS upozorava na jutarnju maglu, zadržavanja za teretnjake oko tri sata na Batrovcima\nU Srbiji se danas očekuje toplo i sunčano vreme, povoljno za vožnju, ali u jutarnjim satima treba biti oprezan zbog moguće pojave magle na putevima trasiranim duž rečnih tokova, po dolinama i kotlinama, saopštio je Auto-moto savez Srbije.\nJUTARNJI ŠPIC Zastoji na mostovima, kolone na auto-putu\nNa Brankovom mostu, Gazeli i autoputu su najveće gužve u današnjem jutarnjem špicu.\nUPOZORENJE ZA VOZAČE Očekuju se vlažni putevi, bez zadržavanja na prelazima\nVozače danas očekuje pravi jesenji dan s niim temperaturama, kao i najavljenim padavinama i jakim olujnim vetrom, to će doneti više vode na putevima širom zemlje, a očekuju se i povećan broj aktiviranih klizita i česta\nNa teretnim terminalima na izlazu iz Srbije su višesatna zadržavanja, saopštio je večeras Auto-moto savez Srbije (AMSS).\nUMEREN SAOBRAĆAJ NA GRANIČNIM PRELAZIMA Višesatna zadržavanja za teretnjake, na Batrovcima oko sedam sati\nUmeren broj vozila očekuje vozače kako na autoputevima, tako i na ostalim putevima I i II reda, a vanrednih zastoja i prekida nema, saopštio je AMSS.\nAMSS: Višesatna zadržavanja za teretnjake\nVozače večeras očekuje umeren intenzitet saobraćaja na putevima I i II reda, ali teretnjake na izlazu iz zemlje na nekim GP očekuju višesatna zadržavanja.\nAMSS: Pojačan saobraćaj, bez većih zadržavanja na graničnim prelazima\nSaobraćaj je očekivano pojačanog intenziteta ove večeri, s obzirom da je kraj radne nedelje,\nAMSS: Na Batrovcima se čeka dva, a na Špiljanima sat vremena


Stanice tehničkog pregleda u FBiH od 1. maja pod videonadzorom - Akta.ba\nStanice tehničkog pregleda u FBiH od 1. maja pod videonadzorom\n30.04.2009. 15:01 / Izvor: Fena\nOd 1. maja počet će realizacija videonadzora nad radom stanica tehničkog pregleda, objavili su 30.04.2009. godine Institut za privredni inžinjering Zenica i Federalno ministarstvo prometa i komunikacija.\nTim povodom danas je u Zenici održan seminar na kojem su voditelji svih 156 stanica tehničkog pregleda s područja Federacije BiH u kojima je instaliran videonadzorni sistem upoznati s radom ovog sistema.\nSeminaru je prisustvovao i Željko Matoc, pomoćnik resornog ministra FBiH za oblast cestovnog prometa, stanica tehničkog pregleda i cjevovoda, koji je rekao da je sistem videonadzora spreman da počne s radom.\nDirektor Instituta za privredni inžinjering, Fuad Klisura upozorio je vlasnike, voditelje i osoblje stanica tehničkog pregleda da u slučaju nepropisnog rada podliježu sankcijama koje predviđaju privremeno zatvaranje stanice tehničkog pregleda, gubitak licence za rad, kao i novčanu kaznu do 15.000 KM.\n"Upozorio bih građane da poštuju zakonsku obavezu i obavljaju tehničke preglede. Ako već plate ovu uslugu, bolje je da i provjere ispravnost svojih vozila", rekao je direktor Insitituta za privredni inžinjering Zenica kojem je Vlada FBiH povjerila implementaciju 600.000 KM vrijednog projekta uvođenja videonadzora u stanicama tehničkih pregleda u Federaciji BiH.


Jasmini Milovanović srebrna medalja na finalu Kupa Srbije - SDPlus\nJasmini Milovanović srebrna medalja na finalu Kupa Srbije\n09/07/2019 09/07/2019 sdplus.rs\nNakon dve srebrne medalje na dva kola, najbolja smederevska strelkinja i reprezentativka Srbije Jasmina Milovanović, osvojila je srebrnu medalju sport pištoljem i na finalu Kupa Streljačkog saveza Srbije, koje je u vikendu iza nas održano u Novom Sadu. U finale se plasirala sa prvog mesta i visokih 585 krugova. Zorana Arunović, iz Streljačkog kluba “Olimpik 011” iz Beograda, koja je bila druga u kvalifikacijama sa 583 kruga pobedila je u finalu sa 31 hitom (pogodak 10,2 i veći), četiri više od Jasmine. Bronzanu medalju sa 19 hitova osvojila je Jovana Todorović iz SK „Novi Beograd Ušće“, koja je i u kvalifikacijama bila treća sa 561 krugom.\nU nastavku sezone malokalibarskim oružjem slede regionalna prvenstva, 20-21. jula, koja su kvalifikaciona za državno prvenstvo, koje je za seniore na programu polovinom avgusta.\nŽelezara HBIS najveći izvoznik u Srbiji u prvih pet meseci ove godine\nUhapšen zbog pokušaja ubistva u Velikoj Plani


Nema gasa za Srbiju dok se ne riješi sudski spor u Bugarskoj – ASinfo Portal\nNema gasa za Srbiju dok se ne riješi sudski spor u Bugarskoj\nBEOGRAD – Gradnja gasovoda “Turski tok” preko Bugarske, od čega zavisi snabdijevanje Srbije ruskim gasom, još nije počela, iako je planirano da radovi počnu u julu, jer je cijela stvar zastala na sudu, piše beogradski dnevni list “Politika”.\nProblem je nastao kada je italijansko-saudijski konzorcijum “Arkada”, koji je prvobitno trebalo da se bavi ovim poslom, a koji je suspendovan zato što dva puta nije dostavio potpunu dokumentaciju u zadatom roku, podnio je tužbu jer se smatra oštećenim, posebno nakon saznanja da je bugarska strana spremna da novoizabranom konzorcijumu za razvoj gasa “Bugarska” spusti cijenu za 31,5 odsto od prvobitno ponuđene.\nDirektor bugarskog operatera gasa Vladimir Malinov je nakon što je objavljeno da je “Arkada” suspendovana, najavio da će se gradnjom gasovoda preko Bugarske baviti novi konzorcijum za razvoj gasa “Bugarska”.\nList navodi da se prvo ročište očekuje tokom septembra, te da stoga nije realno očekivati da će prve količine gasa sa “Turskim tokom” preko Bugarske i Srbije poteći prije kraja ove godine.\nNeimenovani izvor “Politike” naveo je da je najvažnije da Bugarska, za sada, čvrsto stoji iza odluke da ovaj gasovod gradi, ali dodaje da će se Srbija, ako Sofija odustane od projekta, snabdijevati iz najvećeg gasnog skladišta “Baumgarten” u Austriji i preko Mađarske dobijati gas.


Održan treći po redu trening o integrisanom sprečavanju i kontroli zagađivanja životne sredine - Centar za evropske integracije\n13. Oct 2010.\nOdržan treći po redu trening o integrisanom sprečavanju i kontroli zagađivanja životne sredine\nCentar za evropske integracije Beogradske otvorene škole zajdeno sa Resurs centrom iz Bora 12. oktobra 2010. godine održao je IPPC trening u Boru. U okviru projekta "Održiva politika životne sredine na lokalnom nivou: ka efikasnom i odgovornom upravljanju urbanim zajednicama u Srbiji" ovo je treći IPPC trening.\nTrening je bio namenjen lokalnoj samoupravi, operaterima koji su u obavezi da podnesu zahtev za izdavanje integrisane dozvole i nevladinom sektoru. Trening su vodili eksperti iz odeljenja za integrisane dozvole Ministarstva životne sredine i prostornog planiranja.\nIPPC treninzi su posvećeni pitanjima vezanim za izdavanje integrisanih dozvola shodno Zakonu o integrisanom sprečavanju i kontroli zagađivanja životne sredine i kontroli uticaja na životnu sredinu postrojenja za koja se izdaje integrisana dozvola. Svrha treninga je da se zainteresovani akteri podstaknu na aktivno učešće u kreiranju politke zaštite životne sredine na lokalnom nivou i prihvatanje i primenu evropskih standarda u ovoj oblasti.


Košarkašice Srbije otputovale u Valensiju na Evropsko prvenstvo\nIzvor: MozzartSport.com, 14.Jun.2021, 14:24\nNaša selekcija brani bronzu, selektorka Marina Maljković je na put povela 14 igračica\nŽenska košarkaška reprezentacija Srbije otputovala je preko Frankfurta za Valensiju, gde će učestvovati na Evropskom prvenstvu. Naše igračice brane bronzu sa minule kontinentalne smotre, a ovogodišnji šampionat je i kvalifikacioni za predstojeće Svetsko prvenstvo, koje se naredne godine održava u Australiji.\nSelektorka Marina Maljković je povela 14 košarkašica, ali će dve morati da se vrate za Beograd PCR testiranja. Konačan spisak će biti poznat najkasnije u sredu, pre tehničkog sastanka. Put Valensije su krenule: Maja Miljković,...


Sistem ”Siguran grad” u Obrenovcu(FOTO,VIDEO)\nMinistar Stefanović je obišao Policijsku stanicu Obrenovac u kojoj je otvoren monitoring centar sa kojim je povezano 45 kamera postavljenih, a predviđeno je 250 u narednom periodu, koje će omogućiti da bezbednost građana u Obrenovcu bude još veća.\nPotpredsednik Vlade Republike Srbije i ministar unutrašnjih poslova dr Nebojša Stefanović posetio je danas Obrenovac i izjavio da je cilj Ministarstva da svaku školu, vrtić, raskrsnicu i druga prometna mesta pokrije video nadzorom što će, kako je ocenio, doprineti većoj sigurnosti i bezbednosti građana i smanjenju stope kriminaliteta.\nStefanović je obišao Policijsku stanicu Obrenovac u kojoj je otvoren monitoring centar sa kojim je, povezano 45 kamera postavljenih u ovom mestu, a predviđeno je 250 u narednom periodu, koje će omogućiti da bezbednost građana u Obrenovcu bude još veća.\n"Do kraja kad budu sve tri faze gotove biće umrežene sve škole, sva obdaništa, pošto u većini škola postoji video nadzor urađen u zavisnosti od tehničkih karakteristika mi ćemo to umrežiti. Urađen je panik taster u Cicibanu, što znači da kad dođe do neke varijante vršnjačkog nasilja, pritiskom na taster pet sekundi treba da se desi reakcija. Takođe javljači požara, alarmni sistem noću od 21 do 05 koji će javljati centrali ukoliko neko povredi prostor.Imamo sva četiri ulaza i izlaza iz grada pokrivena, Surčinski most, Valjevski i Šabački put." - rekao je član Veća GO Obrenovac Predrag Jovanović.\nInteligentni video nazor registruje boju, tip vozila, registruje da li su tablice pod nekom vrstom potrage i ide do toga da može da radi i detekciju lica.\n"Sistem je završen 70 i nešto posto, više nije bilo moguće jer je tek 8. januara potpisan ugovor, ali biće završen 100 posto i tek tada ga unapređujemo posle nekih šest meseci na osnovu primedbi Policijske stanice. Do kraja godine se očekuje da grad bude pokriven sa svih 250 kamera." - rekao je Milorad Grčić, v.d direktora EPS-a.\nKako navode iz Gradske opštine Obrenovac odvojena su sredstva za drugu fazu radova u kojoj će biti postavljeno 110 kamera na postojećih 45, dok treća i četvrta faza podrazumevaju pokrivenost puteva ka selima. Suština je da je ova softverska platforma toliko moćna da može da dozvoli nadogradnju u narednih mnogo godina.\n- Postavljanje panik tastera omogućiće brzu i pravovremenu komunikaciju građana i policije, a uz pomoć kamera visoke rezolucije policijaci će u svako doba dana i noći moći da uoče tablice vozila, lica koja mogu biti pod potragom, ali i svaku drugu pojavu koja može ugrožavati javni red i mir - rekao je Stefanović.\nUvođenje ovog sistema, dovešće do smanjenja stope kriminala ali i do toga da se građani Obrenovca i svake druge opštine u Srbiji osećaju sigurno i bezbedno. Stefanović je istakao da će Ministarstvo nastaviti da ulaže u opremu i obuke policijskih službenika, kako bi oni u obavljanju svog posla bili efikasniji u zaštiti zajednice, ali i sopstvenog života.\nZahvalivši se opštini Obrenovac na pomoći u izgradnji video nadzora, Stefanović je ocenio da je ta saradnja dobar primer kako lokalna samouprava, policija i građani dobro funkcionišu.\n- Ministarstvo unurašnjih poslova nastaviće sa daljim opremanjem policijskih službenika, a zajedno sa Republikom, drugim ministarstvima, Gradom Beogradom, lokalnim samoupravama kroz sistem „Siguran grad“ nastojaće da svako mesto u Srbiji tehnički opremi kako bi policija bila još čvršći oslonac bezbednosti svih građana - zaključio je Stefanović.


Severna Koreja preti otkazivanjem samita sa SAD - 15.05.2018, Sputnik Srbija\nSeverna Koreja saopštila je da je morala da otkaže razgovore na najvišem nivou sa Južnom Korejom, zbog toga što su održane vojne vežbe Južne Koreje i SAD, a... 15.05.2018, Sputnik Srbija\npa znalo se od pocetka da je tramp i americka administracija isla da pokusa da prevare kima i da nikad nijesu isli na mogucnost stvarnog pomirenja sjeverne i juzne koreje\nZalud je s đavolima pregovarati.\n© REUTERS / Korea Summit Press Pool/PoolKim Džong UN i Mun Džae In\nSeverna Koreja saopštila je da je morala da otkaže razgovore na najvišem nivou sa Južnom Korejom, zbog toga što su održane vojne vežbe Južne Koreje i SAD, a zapretili su da će zbog tih vežbi otkazati samit sa SAD.\nSAD Severnoj Koreji: Ukinite nuklearni program i ulagaćemo u poljoprivredu, energetiku...\nDve Koreje trebalo je danas da održe sastanak u demilitarizovanoj zoni, kako bi se smanjile tenzije i započeli razgovori o ujedinjenju porodica koje su razdvojene tokom Korejskog rata, prenosi AP.\nAgencije Johnap i KCNA su prvobitno javile da je današnji sastanak otkazan, a Pjongjang je kasnije doveo u pitanje i da li će moći da se održi po planu samit SAD i Severne Koreje, na kojem bi trebalo da se sastanu američki predsednik Donald Tramp i severnokorejski lider Kim Džong Un, koji je zakazan za 12. jun u Singapuru.\nJonhap takođe javlja da su u petak počele dvonedeljne vojne vežbe SAD i Južne Koreje.\nStejt department je saopštio da nema nikakvih informacija o tome da Pjongjang želi da otkaže samit na kome bi trebalo da se sastanu lideri dveju zemalja Donald Tramp i Kim Džong Un.\n16 Maj 2018, 04:01\n16 Maj 2018, 06:58


Biznis.ba - U augustu tender za gradnju mosta preko Save\nT. C. 11:51 / 14.03.2018.\nRedovni sastanak Radne grupe za pripremu tenderskog dokumenta za nabavku izvođača radova za izgradnju međudržavnog mosta preko rijeke Save kod Gradiške, kako je predviđeno Sporazumom između Vijeća ministara BiH i Vlade Republike Hrvatske o izgradnji međudržavnog mosta preko rijeke Save kod Gradiške, održan je 13. 3. 2018. godine u Sarajevu u zgradi Parlamentarne skupštine Bosne i Hercegovine.\nTema sastanka je bila informiranje članova Radne grupe o dinamici ispunjenosti uvjeta za pribavljanje građevinske dozvole, formiranje komisija za javne nabavke izvođača radova i usluga nadzora nad radovima za izgradnju međudržavnog mosta na rijeci Savi kod Gradiške, dinamika izrade tenderskih dokumenata te određivanje okvirnog datuma pokretanja postupaka javnih nabavki.\nUčesnici sastanka su se usaglasili da bi se sve navedene aktivnosti trebale okončati do kraja jula, istovremeno radeći na usaglašavanju i izradi tenderskih dokumenata za javne nabavke, a početkom augusta, eventualno, pokrenuti procedure javnih nabavki.\nZa oba postupka javne nabavke predviđeno je formiranje dvije zajedničke komisije za javne nabavke koje će činiti predstavnici hrvatske i bosanskohercegovačke strane, s tim da će nabavku izvođača radova voditi hrvatska a nabavku usluga nadzora nad radovima bosanskohercegovačka strana.\nIstog dana kada je održan sastanak Radne grupe, zahvaljujući ranijim aktivnostima i lobiranju ministra Ismira Juska i Ministarstva komunikacija i prometa Bosne i Hercegovine kod evropskih partnera, u Banjoj Luci je potpisan Sporazum o grant sredstvima za projekat gradnje međudržavnog mosta preko rijeke Save kod Gradiške između BiH i Evropske investicione banke, vrijedan 6,8 miliona eura.\nNaredni sastanak Radne grupe za pripremu tenderskog dokumenta za nabavku izvođača radova za izgradnju međudržavnog mosta preko rijeke Save kod Gradiške okvirno je dogovoren krajem aprila u Zagrebu.


Grad Užice obeležio Evropsku nedelju mobilnosti pod sloganom „Izaberi i pokreni se“ | Meemp\nGrad Užice obeležio Evropsku nedelju mobilnosti pod sloganom „Izaberi i pokreni se“\n22. 09. 2020.\t 22. 09. 2020.\nGrad Užice i ove godine učestvuje u manifestaciji „Evropska nedelja mobilnosti“ koja se na inicijativu Evropske komisije obeležava od 2002. godine u periodu od 16. do 22. septembra. „Mobilnost bez zagađenja za sve“ je ovogodišnja tema Evropske nedelje mobilnosti koja će do 22. septembra biti obeležena od strane preko 2700 gradova u 49 zemalja Starog kontinenta, a Grad Užice je jedan od 29 gradova u Srbiji koji su se prijavili za ovu manifestaciju.\nČlanica Gradskog veća Grada Užica zadužena za ekologiju navela je da je za ovu temu odabran slogan „Izaberi i pokreni se“.\n„Evropska nedelja mobilnosti je manifestacija kojom se promovišu alternativni vidovi saobraćaja u odnosu na upotrebu motornih vozila koja koriste fosilna goriva kao energent. Cilj manifestacije je unapređenje životne sredine, odnosno zaštita životne sredine u urbanim sredinama.\nEvropska nedelja mobilnosti dobija na značaju svake godine sve više i raste iz godine u godinu, ne samo u Evropi, kod nas, nego i širom sveta. Cilj ove manifestacije je promovisanje upotrebe javnog prevoza i biciklizma i pešačenja, umesto upotrebe motornih vozila. Ovom manifestacijom želi se skrenuti pažnja da je saobraćaj jedan od zagađivača vazduha i zagađivača životne sredine u urbanim sredinama, da je potreba da se smanji emisija zagađujućih materija i da se poveća kvalitet vazduha. Nadam se da ćemo u Gradu Užicu uspeti sa planiranim aktivnostima da naš grad učinimo bar na nekoliko sati nešto zdravijim, mirnijim i prijatnijim za sve nas.\nKroz veliki broj planiranih aktivnosti do 22. septembra obeležili smo ovu manifestaciju, počev od promovisanja putem medija, LED ekrana na Gradskom trgu, gradskom sajtu i fejsbuk stranici Grada Užica. Onlajn anketa će biti otvorena za sve naše sugrađane u vezi problematike u saobraćaju. U cilju ostvarivanja komunikacije između lokalne vlasti i građana ova anketa će biti otvorena od 17. do 30. septembra.\nRadi promovisanja korišćenja javnog prevoza, u vrtiću „Poletarac“ na Carini u petak su bile podeljene maske za upotrebu u javnom prevozu, odnosno u zatvorenom prostoru. Maske su reklamni materijal ove manifestacije, a namenjene su deci.\nZnačajno je da se poveća i kvalitet života kroz povećanje broja zelenih površina u svakoj urbanoj sredini. Grad Užice je u februaru pokrenuo akciju vezanu za povećanje broja stabala u urbanoj sredini, „16000 stabala za 16000 ložišta“. Ova akcija će biti realizovana u oktobru, za sada nisu podeljena sva stabla, nadamo se da će se građani u što većem broju odazvati ovoj akciji.\nDa bi podržali ljubitelje prirode, da bi stimulisali naše sugrađane, da što više pešače, u nedelju je održana dodela reklamnog materijala u vidu ranaca u klisuri reke Đetinje od 11 časova.\nKao podrška ovoj manifestaciji i podrška našim sugrađanima da ne koriste sopstvene automobile, bar kada dolazimo na posao, rukovodstvo Grada Užica će u ponedeljak 21. septembra peške doći na posao, a 22. septembra će Glavna ulica biti zatvorena za saobraćaj od 16 do 23 sata.“


Srbija - datum: 2018-12-12 DVERI UPOZORILE NA PONAŠANJE SRPSKE DELEGACIJE U MARAKEŠU Da li će Srbija postati „parking za migrante”\nSrpski pokret Dveri pozvao je srpsku javnost da pomno prati izvještavanje stranih medija o ponašanju srpske delegacije u Marakešu, kad već, kako kažu, mediji u Srbiji ne izvještavaju sa ovog važnog događaja.\n-Vlada Srbije sve vrijeme krije namjere i izbjegava da javno kaže na šta se sve obavezala po pitanju uloge Srbije u globalnim migracijama. Tražimo da se nadležno ministarstvo i premijer hitno izjasne da li će Srbija potpisati rezoluciju u Marakešu i da li zadržava status države tranzita migranata ili ćemo ipak postati „parking za migrante“ suprotno čvrstom obećanju Aleksandra Vučića- navode iz Dveri.\nNapominju da se hrvatski predstavnik prije polaska u Marakeš jasno izjasnio da on neće potpisati Globalni kompakt o sigurnim i regularnim migracijama, kao ni Mađarska ni SAD.\n-Marakeš i odnos prema migrantima su sasvim sigurno tema na kojoj se gube ili dobijaju izbori i to Vučić i te kako dobro zna! Zbog toga je organizovao do sada neviđenu hajku na Dveri i Boška Obradovića, kao jedinu parlamentarnu stranku, koja je pokretala pitanje migranata i bezbjednosti građana Srbije i postavljala pitanja ministrima Nebojši Stefanoviću, Aleksandru Vulinu i Zoranu Đorđeviću o rizičnim koracima koje država preduzima po ovom pitanju, ističu iz Dveri.


Fabijus u Iranu zbog unapređenja bilateralnih odnosa\nFrancuski ministar spoljnih poslova Loran Fabijus stigao je jutros u Teheran sa ciljem da podstakne bilateralne odnose posle nuklearnog sporazuma postignutog 14. jula između Irana i velikih sila.\n"Ovo je važan put... mi smo dve velike nezavisne zemlje, dve velike civilizacije. Tačno je da su poslednjih godina iz poznatih razloga veze oslabile ali sada zahvaljujući nuklearnom sporazumu stvari će moći da se menjaju", rekao je Fabijus pre početka niza sastanaka sa iranskim zvaničnicima.\nOn će se sastati sa svojim iranskim kolegom Mohamadom Džavadom Zarifom, predsednikom Hasanom Rohanijem, kao i ministrima za naftu, industriju, trgovinu i potpredsednikom zaduženim za životnu okolinu.\n"Ova poseta je prilika da Iran i Francuska obnove svoje odnose u nizu oblasti, posebno u oblasti privrede jer ima mnogo stvari koje možemo zajedno da radimo", rekao je on.\nFabijus je naglasio da u oblasti spoljne politike, posebno kada je reč o regionalnim pitanjima ima određen broj tačaka gde postoje razlike, što je aluzija na Siriju i Jemen, kao i na stav Irana prema Izraelu.\nIran podržava vladu predsednika Bašara al Asada u Siriji a u Jemenu Huti pobunjenike protiv kojih se bore regionalne arapske snage prevođene Saudijskom Arabijom, dok su više puta predstvnici iranske tvrde struje pozivali na uništenje Izraela.


Miris mraka - Miomir Petrović | Knjiga.ba knjižara\nMiris mraka je roman-rijeka, porodična saga, ali i svojevrstan istorijski roman o Dorćolu. Radnja romana prati hroniku porodice Maksimović, koja počinje u Trebinju, ali istovremeno i porodičnu sagu porodice Teodopulos koja počinje u Kastoriji u Grčkoj - obje će se završiti u Beogradu.\nUsponi i padovi ove dvije porodične loze, odvijaju se na razrovanim putevima Kraljevine Srbije ali i Grčke i Makedonije, kroz vijekove i godine, i sjedinjuju se na popločanim uličicama beogradskog Dorćola.\nKroz prisjećanja glavnog junaka Maksima i živopisne detalje o porjeklu njegove porodice, teče drugi, paralelni tok Mirisa mraka. Od sudbine Dimitriosa Teodopulosa koji zbog nehotičnog ubistva napušta rodnu Kastoriju i dolazi do Kilkisa u Makedoniji gdje će postati čuveni šaptač i trener trkačkih konja pa do današnjih dana, dvije porodice, srpska i grčka, spojiće se na Dorćolu, prepoznavši jedna u drugoj sapatnike u kovitlacu istorijskog mraka.\nNovi roman Miomira Petrovića je složena literarna freska koja govori o saživotu Srba, Grka, Cincara, Jermena, Arbanasa, Turaka i Njemaca na Balkanu tokom dvjesto pedeset mračnih godina. Ovaj roman književnom imaginacijom pokušava da odgovori na pitanje: Kako se uopšte može preživjeti Balkan?\nMiris mraka je roman-rijeka, porodična saga, ali i svojevrstan istorijski roman o Dorćolu. Radnja romana prati hroniku porodice Maksimović, koja počinje u Trebinju, ali istovremeno i porodičnu sagu porodice Teodopulos koja počinje u Kastoriji u Grčkoj - obje će se završiti u Beogradu. Usponi i padovi ove dvije porodične loze, odvijaju se na razrovanim putevima Kraljevine Srbije ali i Grčke i Makedonije, kroz vijekove i godine, i sjedinjuju se na popločanim uličicama beogradskog Dorćola. Kroz prisjećanja glavnog junaka Maksima i živopisne detalje o porjeklu njegove porodice, teče drugi, paralelni tok Mirisa mraka. Od sudbine Dimitriosa Teodopulosa koji zbog nehotičnog ubistva napušta rodnu Kastoriju i dolazi do Kilkisa u Makedoniji gdje će postati čuveni šaptač i trener trkačkih konja pa do današnjih dana, dvije porodice, srpska i grčka, spojiće se na Dorćolu, prepoznavši jedna u drugoj sapatnike u kovitlacu istorijskog mraka. Novi roman Miomira Petrovića je složena literarna freska koja govori o saživotu Srba, Grka, Cincara, Jermena, Arbanasa, Turaka i Njemaca na Balkanu tokom dvjesto pedeset mračnih godina. Ovaj roman književnom imaginacijom pokušava da odgovori na pitanje: Kako se uopšte može preživjeti Balkan?


Agencija za selidbe Beograd - Selidbe Beograd - Stošić Selidbe\nјун 7- 2016\nKada razmišljate o selidbi i potrebna vam je agencija za selidbe Beograd je mesto u kome postoji najveća konkurencija i gde uvek možete da pronađete agenciju za sebe, ali je važno da to bude neko ko će biti od poverenja i sa kime ćete svoju selidbu moći uspešno da izvedete.\nSelidbe Stošić jesu jedna od najpoznatijih agencija za selidbe Beograd je naše primarno tržište, ali dolazimo po pozivu gde god treba, jer je naša poslovna filozofija da idemo tamo gde god su naše usluge potrebne, gde je neophodna brza i kvalitetna selidba.\nKada je u pitanju naša agencija za selidbe Beograd poznajemo vrlo dobro, sve ulice, prečice i prolaze, tako da uvek možemo da pronađemo najbržu rutu za sprovođenje vaše selidbe i najbezbedniju trasu kako bismo izbegli potencijalne prepreke na putu.\nAgencija Stošić jesu profesionalna agencija za selidbe, koja je do sada obavila na stotine selidbi i obezbedila sebi reputaciju jedne od najboljih agencija na ovim prostorima.\nBrza usluga, efikasan tim i dobra organizacija jeste ono što nas razlikuje od drugih, što nas posebno preporučuje kao agenciju koja je idealna za obavljanje vaše selidbe.\nTrudimo se da sve poslove u vezi sa selidbom obavimo brzo, pri čemu je mogućnost oštećenja vaših stvari svedena na minimum, jer njima barataju pravi profesionalci, uigran tim koji ima decenije iskustva u ovom poslu i koji je tu da se postara da vaša selidba prođe besprekorno.\nObavite svoju selidbu brzo i efikasno, rešite se svih problema koje selidba može da vam izazove tako što ćete unajmiti agenciju za selidbe, koja će umesto vas organizovati čitav proces selidbe, bez stresa, bez nervoze i bez gubljenja vremena.\nSelidbe Stošić vam nude svoje usluge, a ukoliko i dalje niste sigurni, proverite sa bilo kojim od naših klijenata, verujemo da će vam predočiti koje su sve prednosti saradnje sa nama.\nSelidba ne mora da bude loše iskustvo za vas, može biti početak jednog novog, boljeg života koji ćete započeti u novom stanu ili kući.\nKad god vam je potrebna agencija za selidbe Beograd vam nudi selidbe Stošić, prave profesionalce u svom poslu, da vam pomognu u svakom segmentu selidbe.\nBrzo i povoljno, samo kod nas.\nPored organizovanja selidbe, tražite i dodatne usluge koje mogu da vam olakšaju proces pripreme i sprovođenja selidbe, a koje kod nas dobijate veoma povoljno.\nUsluge selidbe u Beogradu nude mnoge agencije, međutim, malo koja se može pohvaliti sa brojem obavljenih selidbi kako u Beogradu i Srbiji tako i u inostranstvu kao agencija za selidbe Stošić Beograd.\nPored ovoga u retko kojoj agenciji za selidbe u Beogradu ćete pronaći usluge selidbe sve u jednom kao kod nas.\nAgencija za selidbe Stošić Beograd je vaš najbolji izbor kada su u pitanju selidbe, a na vama je da proverite zašto.\nPoverite svoju selidbu prodesionalcima u svom poslu – Stošić agencija za selidbe u Beogradu.